
ВИСЕЙКИ НАД ЗЕЕЩАТА ПРОПАСТ! 


Докато преследваш целта си - предотвратяването на войната с драконите, се 
озоваваш в огромна пещера дълбоко във вътрешността на планината. Ти и приятелят ти, 
елфът Фин, току-що сте преминали над зеещата бездна по разнебитен въжен мост и сега 
окуражавате брат ти Барнъби, който внимателно премества длан след длан по въжето. 

Внезапно чуваш тежко тупване зад гърба си и бързо се обръщаш. 

- Нещо идва, нещо ГОЛЯМО! - напрегнато извиква Фин. - Бързо, момко, да се 
скрием! 

Точно в този момент въжето, държащо Барнъби, се скъсва и той полита с главоломна 
скорост към стената на пропастта. Изтичваш до ръба и поглеждаш надолу. На тридесетина 
метра под теб брат ти се поклаща безпомощно, с оплетена във въжето ръка. 


Как ще постъпиш? 


1) Ако смяташ, че е по-добре да се скриеш и по-късно да спасиш Барнъди, обърни на 
63. 

2) Ако решиш веднага да се притечеш на помощ на Барнъби, дори и с риск да бъдеш 
забелязан от нещото, което приближава, обърни на 14. 

Каквото и решение да вземеш, знай, че те очакват безброй приключения. И ти ще ги 
преживееш с вълнение, докато се опитваш да разбереш как селото ти ще бъде спасено с 
помощта на странната сила, скрита в 


НОКТИТЕ НА ДРАКОНА. 


Скъпи читателю, 

Предстои ти едно приключение, в което ТИ ще се сблъскаш с безброй опасности и 
ще трябва САМ да вземаш решения. ТВОЯТ избор ще определя развитието на събитията, 
затова внимавай - мъдрите решения ще те доведат до успеха! 

Тази книга не се изчита от кора до кора. Когато дойде време да се вземе решение, 
изпълни инструкциите и отвори на страницата, на която те е довел твоят избор. И така 
всеки път, докато стигнеш до края на приключението. И не забравяй, че ТВОЯТ избор 
може да ти донесе успех, но и поражение! 

Можеш да прочетеш книгата няколко пъти и краят да е винаги различен. Ако 
изборът ти не е сполучлив, върни се в началото и започни отново! 

И така, успех в ТВОЕТО приключение! 


В тази книга ти си Тоби, синът на един заселник от пограничните райони на 
кралството ви. Животът в пограничното селце е труден, особено след като баща ти се 
разболя; а напоследък, когато драконите започнаха да нападат селото, става все по-труден. 
Но затова пък драконите предоставиха на теб и на по-големия ти брат Барнъби 
възможност да търсите богатство по един изключително странен начин... 

- По-добре ще е да се връщаме, Барнъби. Днес няма да намерим други драконови 
люспи. 

- Мисля, че си прав, Тоби. И без това трябва да се приберем, за да видим как е татко 
- отговаря брат ти. - Нека отидем още малко по-нататък - той започва да се изкачва по 
една лъкатушеща пътека, за която знаеш, че води в тясна долчинка. - Нужна ни е всяка 
драконова люспа, която можем да открием. 

- Зная, но започвам да изгаря... 

Мрънкането ти е прекъснато рязко от ужасяващ и гневен писък. Той прокънтява 
между канарите, издигащи се като стени от двете страни на пътеката. Барнъби спира и 
поглежда назад към теб, сякаш очаква да си се изплашил. 

- Продължавай! - настояваш. - Нека разберем какво е това. 

Брат ти свива рамене, обръща се и бързо продължава напред по каменистата пътека, 
която ви отвежда до нещо като малко плато, покрито с храсти, откъдето пътеката започва 
да се спуска. Двамата с Барнъби разгръщате жилавите бодливи клони и пред погледа ви се 
открива голяма камениста падина, хлътнала между два планински склона. Долу, на не 
повече от тридесет метра от вас, се бият два дракона - един ален и един златист. 
Страховити пронизителни писъци разцепват въздуха, когато драконите се шибат и забиват 
ноктите си един в друг. Всеки се опитва да изгори другия с ужасяващия си огнен дъх. 
Изглежда аленият има надмощие. 

- Знаех си! - прошепваш възбудено. - Само дракони биха могли да вдигнат такъв 
шум! 

Брат ти смаяно поклаща глава. 

-О, Тоби! - със страхопочитание казва той. - Точно това ни е нужно! 

Снощи, както обикновено, драконите отново нападнаха селото и жителите, както 
обикновено, ги отблъснаха с батарея от катапулти. Ужасно е човек да мисли за тези 
нападения като за нещо, от което има полза, но камъните, изпратени срещу драконите, 
понякога откъсват люспи от огромните тела на зверовете. Тогава ти и Барнъби нарамвате 
торбичките и тръгвате да търсите падналите люспи, точно както днес. 

Драконовите люспи са изключително ценни. Джаспър, пътуващият златар, ги купува 
от вас, после ги излъсква на своя специален чекрък и те заблестяват като скъпоценни 
камъни. Продава ги на придворните дами в Тюмън. Вие не знаете за какво точно ги 
използват те, аи ви е все едно, след като Джаспър ви плаща. 

Всички пари, които печелите с Барнъди, са ви нужни, за да можете вие и болният ви 
баща да преживеете, докато дойде време за прибирането на реколтата... ако въобще остане 
нещо на полето след тези непрекъснати набези на драконите. 

До този момент сте намерили само две люспи. Едната беше точно на пътя, но за 
другата едва не си счупихте главите - поклащаше се върху малък храст на ръба на една 
надвесена скала. 

Намирането на две люспи обикновено означава за вас един добър ден, но до днес не 
бяхте попадали на цели два дракона с абсолютно непокътнати люспи. 

Докато наблюдавате битката между двата дракона, забелязваш, че земята под тях 
вече е покрита с люспи. Пръстите ти потръпват в очакване. 

- Съвсем скоро аленият ще види сметката на другия - тихо казва Барнъби. - Тогава е 
наш ред. 

Изпълнен със страхопочитание и втренчил поглед в тях, ти отново се запитваш защо 
напоследък драконите толкова често нападат селото. Изглежда никой не знае какво се 
крие зад тези внезапни нападения и затова хората не могат да направят нищо, за да ги 


“ катапулт + древно военно съоръжение за хвърляне на стрели или камъни (бел. прев.). 


спрат. В този район винаги е имало дракони, но те, ако не са били предизвикани, никога 
не са закачали хората. 

Преди две седмици стоеше сам близо до обора и зяпаше две прасета, които лакомо 
лапаха храната си. Току-що беше привършил къщната работа и се възхищаваше на 
розовия залез. Внезапно на хоризонта се появиха две черни точки. В същия миг усети 
някаква уплаха, без да знаеш защо. И тогава, когато точките приближиха, видя, че това са 
огромни черни същества, носещи се на дълги криле, като тези на прилепите. Бяха 
дракони! 

Присвил очи, изплашен, ти наблюдаваше как се отделиха от слънчевия диск и с 
невероятна бързина се приближаваха. 

Изведнъж разбра, че ужасните същества летят към теб! Слисан, ти се опитваше да 
раздвижиш натежалите си крака, когато първият дракон отвори огромната си паст и 
изпрати огнения си дъх право срещу теб! Сърцето ти щеше да изскочи, а краката ти се 
отлепиха от земята. 

- Барнъби! Барнъби! - изкрещя, тичайки към обора. 

Но Барнъби вече ги беше видял и излезе сграбчил дълга вила. 

Драконите се спуснаха отгоре, а парещият им дъх обгори всичко - обора, оградата, 
та дори и тревата по земята! 

Барнъби запрати вилата към тях и тя се заби във врата на първия дракон, точно над 
рамото. Съществото изрева и загуби височина, сякаш щеше да падне. Отново простена от 
болка и гняв, замахна с огромните си криле и се понесе към планините заедно с 
поклащащата се на врата му вила. Другият дракон го последва, оставяйки ви да се борите 
с пламъците. За щастие щетите не бяха големи. 

Както нямаше никакви причини за започването на огнената атака, така и след нея не 
можеше да се намери никакво обяснение за нападението на драконите. 

Оттогава същото се случваше почти всяка вечер. Драконите идваха и опожаряваха 
хамбари, ниви, дори и къщи. Селяните организираха отряди, които да дежурят нощем. 
Поставиха хора при големите дървени катапулти, с надеждата да държат драконите на 
разстояние. Но чудовищата ставаха все по-зли и камъните на катапулгите вече не ги 
възпираха. Някои от заселниците започнаха да се безпокоят какво би се случило, ако 
някой ден всички дракони връхлетят едновременно. 

- Ако всички дойдат наведнъж, не зная какво ще правим - каза един приятел на 
баща ти преди известно време. - Селото ще бъде превърнато в пепелище. 

Трябва да признаеш, че и теб те тревожи тази мисъл. И в същото време не можеш да 
не търсиш причината за враждебността на драконите. 

Междувременно битката между двата дракона като че ли наближава своя край. 
Аленият е пристиснал златистия до огромна канара и е забил в раменете му ноктите на 
чудовищните си предни лапи. После с дългите шипове на краката си раздира корема му. 
Златистият крещи от болка, а писъците му отекват в скалите и изпълват клисурата. 

- Още малко остава, Тоби - шепне Барнъби. - Щом един от шиповете достигне 
гърлото на златистия и разкъса трахеята, с него ще е свършено. 

Обаче златистият изненадва и двама ви - с мощен замах на крилете отхвърля своя 
противник и двамата неочаквано се оказват в равностойна позиция: обикалят се един друг 
и се дебнат, търсейки благоприятни възможности, сякаш битката току-що е започнала. Но 
златистият продължава да кърви и е много изтощен. 

Аленият усеща това и мигновено връхлита върху врага си с невероятен прилив на 
сила. Златистият е надвит. Пада и почти не се съпротивлява. Ноктите на аления потъват в 
гърба, а зъбите разкъсват плътта му. 

Минават няколко минути, преди аленият да се отдръпне. Златистият не помръдва. 
Единственият признак на живот е лекото потръпване на едното от ципестите му крила. 

Известно време аленият стои надвесен над жертвата си, с гръб към вас. Докосва 
златистия с гущерската си муцуна и бодва тук-там с ноктите си неподвижното тяло на 
своя враг. После размърдва яките си бедра, прави няколко крачки, след което разперва 
криле и отлита. 

Ти изваждаш специалния си нож от ножницата на колана и започваш да си пробиваш 
път през клоните на дърветата към падналия дракон. Никога не си свалял люспите от цял 
дракон, но предполагаш, че ще отнеме доста време, така че по-добре ще е да се захващате 
за работа. Внезапно Барнъби те сграбчва за ръката. 

- Още е жив - казва той. - Изчакай, докато златистият умре. 

И наистина драконът прави опит да се изправи. Прилича на птица със счупено 
крило. Мята се и тежко пада няколко пъти, като описва голям кръг. Най-накрая, изтощен, 
спира да почине и главата му се отпуска на дъното на клисурата. 

От разкъсаното гърло на дракона се изтръгва самотно ридание и той закрещява: 

- Клито! Върни се! Ще си платиш за това, Клито! Ах, ти, негоднико! 

Вие с Барнъби зяпвате изумено дракона. Никъде, в нито една от легендите, които сте 
чували, не се споменава, че драконите могат да говорят! 


- Клито! - още веднъж простенва драконът. - Ах, ти, мерзавецо! Ще си платиш за 
това! О, с мен е свършено! 

Внезапно сякаш го обзема отчаяние. После също така внезапно духът му се 
възвръща - прави още един опит да се изправи, размахва бясно криле и се мъчи да 
повдигне главата си. 

Барнъби взема ножа от ръката ти и се промъква покрай теб към дракона. Сега е твой 
ред да го спреш. 

- Какво смяташ да правиш? 

- Да му прережа гърлото и най-после да сложа край на мъчението! 

- Защо? 

- Защото унищожава люспите си. Ако продължава да се мята по този начин, те ще 
заприличат на разбивани с чук. Просто ще прекратя мъките му. 

- Но... но той говори! 

- Чух, че може да говори, Тоби. И съм също толкова удивен, колкото и ти. Но какво 
от това? Да не би люспите му да стават по-ценни? 

- Така е, но щом говори, сигурно ще може да ни каже защо драконите нападат 
селото ни. 

- Драконите ни нападат, защото са зли и ни мразят. Отдръпни се, Тоби. Трябва да 
свърша тази работа, докато той лежи неподвижно. 

Ще позволиш ли на Барнъби да убие огромното същество? Или ще се опиташ да 
разговаряш с грамадното чудовище, за да разгадаеш загадката за драконите и тяхната 
неприязън към селото ви? 

1) Ако позволиш на Барнъби да убие дракона, обърни на 6. 

2) Ако искаш да разговаряш с дракона, обърни на 11. 

Надничаш от ръба на издатината. Барнъби все още е на края на въжето. По някакво 
чудо то се е омотало около ръката му. Макар че падането го е зашеметило, все още е жив 
и се полюшва на около двадесетина метра под тед. 

- Сст! Тоби! - Фин прави знак иззад скалата. 

Единственото, за което мислиш, е Барнъби. Не можеш да го изоставиш в такъв 
момент! Няма време да проверяваш дали краят на въжето е добре закрепен, нито пък дали 
ще може да издържи допълнителната тежест на твоето тяло. Ужасно изплашен, ти се 
надвесваш над издатината. 

Малко по малко се спускаш надолу. Въжето се опъва до краен предел, но издържа. 
Под теб неспирно проблясва реката. От време на време спираш, за да погледнеш към 
Барнъби в тази зловеща светлина. 

„Може би е по-добре, че е изгубил съзнание - мислиш си ти. - Ако се мяташе 
наляво-надясно там, долу, въжето със сигурност щеше да се скъса." 

- Тоби! - вика Фин отгоре. 

Не му обръщаш внимание. Мислите ти са заети само с едно. 

Приближаваш се все повече. На една ръка си от Барнъби. Време е да помислиш как 
точно да го спасиш. Ще трябва по някакъв начин да го свестиш и се надяваш, че той ще 
има достатъчно сили да се закрепи на гърба ти, защото ще е невъзможно да го държиш ив 
същото време да се катериш. 

- Тоби! - още веднъж извиква Фин. 

Още малко и ще го стигнеш. Поглеждаш надолу и виждаш, че брат ти започва да 
идва в съзнание. 

„Само не се паникьосвай, когато отвориш очи и видиш къде си, Барнъби!" - молиш 
се на ум. 


- Тоби! 

Раздразнено поглеждаш нагоре, чудейки се какво толкова може да иска онзи 
дребосък-елф. И нищо, преживяно от теб до сега, не би могло да те подготви за това, 
което виждаш. 

На скалистата козирка над теб се е изправило най-грамадното човешко същество, 
което някога си виждал! Главата му е широка почти метър и половина! Изобщо не можеш 
да прецениш колко е обиколката на талията или дължината на невероятно дългите му 
крака. То сякаш изпълва пространството над пропастта! 

Гледа към вас като омагьосано. Очите му проблясват с искренето на реката. 
Внезапно, за твой ужас, то посяга към въжето. 

Усещаш рязкото дръпване на тази не особено здрава връв и двамата с Барнъби 
политате нагоре, отдалечавайки се от реката. И тогава, също така внезапно, въжето се 
скъсва някъде в горния край и започваш да падаш надолу, надолу към водовъртежа на 
искрящата река. 

Водата те отнася с огромна скорост, много по-бързо от всякакво друго движение, 
изпитано от теб, по-бързо и от най-бързия кон. И дума не може да става за плуване или 
пък за борба с течението. Опитваш се само да държиш главата си над водата, която те 
преобръща и мята между вълните. Изхвърля те от пещерата в тъмното русло на реката, 
където единствената светлина идва от проблясващата вода. 

Изгубваш Барнъби от погледа си. Можеш само да се молиш да му няма нищо. 

Реката те носи дълго, блъска и мачка с неизчерпаем гняв. Най-накрая, почти без да 
усетиш, тя се разстила в огромно подземно езеро. След няколко минуги, залитайки, се 
озоваваш на някакъв бряг. За твое изумление Барнъдби те чака! 

- Тоби! - възкликва той. - Никога няма да се сетиш къде се намираме! 

- Как... как се озова тук? - питаш невярващо ти. 

- Навярно реката ме е носила по-бързо. Тоби, чувстваш ли топлината? 

- Да... топло е. И какво от това? 

- Дракони, Тоби! Хората казват, че драконите търсят планини, топли като тази! 

- Искаш да кажеш... 

- Да! Ние сме в Бъри! Успяхме! 

Оглеждаш се наоколо. Мястото наистина е странно. По куполообразния покрив над 
езерото трепкат светлинки, сякаш някъде в далечината гори огън. 

- Хей там има някакъв тунел, Тоби. 

- Добре. Да тръгваме да открием драконите. 

Обърни на 38. 

Входът на тунела представлява малка квадратна дупка в склона на планината и е 
укрепен с полупрогнили дървени греди. Елрик върви отпред, а другите го следват. 

Отвътре тунелът е влажен и покрит с плесен. Стъпките ви кънтят зловещо. След 
първите тридесетина метра входът зад вас вече не се вижда. Вие, четиримата, сте сами в 
тъмния тунел, освестяван само от слабата факла на Елрик. 

Въздухът е изпълнен с мирис на влажна пръст и на теб ти е трудно да дишаш. 
Стените на тунела сякаш се прихлупват над теб и започваш да си спомняш разкази за 
миньори, хванати в капана на сругващите се земни пластове. 

- Каква е опасността от срутване на пластовете? - питаш Елрик. 

- Доста голяма. 

Неспокойно преместваш вързопа на гърба си. Нокътят на дракона натежава като 
воденичен камък. Започваш да се чудиш дали той изобщо някога ще достигне 
предназначението си. 


Часовете минават. На определени интервали Елрик дава почивка. Строполяваш се на 
пода и се опитваш да дишаш, но, колкото и да се мъчиш, нищо не се получава - имаш 
чувството, че някой е изсмукал кислорода от въздуха. 

Елрик и Фин като че ли нищо не усещат. Те са увлечени в някакъв спор и всеки 
разпалено отстоява своето. 

Изведнъж малкото шествие рязко спира. Веднага разбираш какъв е проблемът: 
тунелът се разделя на две абсолютно еднакви галерии, водещи в противоположни посоки 
- едната наляво, другата надясно. Елрик застава на разклонението и се почесва по главата. 

- Насам - казва той, сочейки левия тунел. - Или не, може би натам - прави знак 
надясно. - Май че не си спомням. 

- Трябва да вървим надясно - твърдо заявява Фин. - Инстинктът на елфите никога 
не греши. 

- Не, сигурен съм, че е наляво - настоява Елрик. 

- Надясно ти казвам! - възразява Фин. 

Само след миг ще се хванат за гушите. Ти си този, който трябва да реши. Коя посока 
ще избереш? Дали да послушаш елфа, който до сега имаше сравнително добър късмет, 
макар че не успя да намери пътя към Великана на бурите? Или да се довериш на старото 
джудже, което не познаваш и чиято памет може би вече му изневерява? 

1) Ако решиш да послушаш съвета на Елрик и да тръгнеш наляво, обърни на 5. 

2) Ако решиш да се довериш на инстинкта на Фин и да тръгнеш по десния тунел, 
обърни на 42. 

- Много мислих по този въпрос, Барнъби. Струва ми се, че трябва да позволим на 
Фин да опиша тази магия - казваш ти, като се отдалечаваш от брат си. 

Барнъби те дръпва за ръката. 

- Защо се оставих да ме придумаш да тръгна на това безумно пътешествие, Тоби -- 
казва той. - По-добре щеше да е, ако първо се бяхме върнали да предупредим хората от 
селото, както аз предложих. 

- Аха! - надава вик Фин, като внезапно се приближава и започва да танцува около 
вас. - Открих магията, наистина я открих, момчета! - той протяга ръце и хваща вашите. -- 
Хайде, идвайте! Драконите чакат! 

После ви завлича при отворената книга. 

- Застанете така. 

Прави за миг някаква справка в книгата, после се обръща с лице към вас и започва да 
мрънка нещо под носа си. Думите не означават нищо за теб, но знаеш, че са на езика на 
древните магьосници. Не се преструваш, че ги разбираш, но забелязваш, че навсякъде 
около теб пейзажът започва да се променя! 

Съвсем бавно скалите и даже самите планини стават прозрачни! Дори дребната 
фигурка на Фин, стоящ на скалата, започва да изчезва. 

- Фин! Няма ли да дойдеш ити? 

- Не, момчето ми - тъжно произнася той. - Не е възможно да направя магията ив 
същото време да участвам в нея. Моят дял в това приключение свърши. 

- Но, Фин! Тепърва ни предстои да накараме драконите да ни повярват! 

- Малкото човече трябва да дойде с вас! Какво ще правите без него? 

- Ти си нашият талисман, Фин, нашият късмет! - извиква Барнъби. 

- Не, момчето ми. Вашето дело е справедливо. По-голям късмет от този не ви е 
необходим. 

- Но, Фин... - започваш умолително, но той вече не се вижда. 


Около вас всичко се променя. Проблясват светлини. Въздухът натежава. Различни 
предмети започват да изплуват от мъглата. Различаваш факли, поставени високо по една 
каменна стена. Пламъците им приемат очертанията на дракони! 

„Това трябва да е Еъри" - мислиш си ти. 


Обърни на 38. 

Най-накрая решаваш да послушаш съвета на Елрик и тръгвате по тунела вляво. 
Прахолякът от свличането се е разлетял във всички посоки и е проникнал чак до този 
тунел. Влиза в очите, в носа и още повече затруднява дишането ти. Ставаш все по- 
нетърпелив и бързаш да се измъкнеш от тези подземни проходи. 

Най-после Елрик ви събира за почивка близо до някаква шахта, която води нагоре. 
Усещаш полъх от чист въздух да идва от шахтата и решаваш да се изкачиш до 
повърхността, за да видиш докъде стига. 

Скоро откриваш стълба, която прави изкачването ти по-лесно. Колкото по-нагоре се 
качваш, толкова по-хладен става въздухът и по-лесно дишаш. След малко зърваш звездите 
над главата си. 

Когато стигаш изхода на шахтата, предпазливо подаваш главата си навън и се 
оглеждаш. Тъмните очертания на планините, стърчащи като черни силуети на фона на 
нощното небе, са ти непознати. 

Намираш се в някаква падина и от всички страни те ограждат планини. Измъкваш се 
през изхода и поемаш дълбоко дъх. Въздухът е свеж и хладен, много по-приятен, 
отколкото в тунела, но е наситен със странна миризма. Трудно е да се определи каква е -- 
като че ли животинска, но не е точно такава. 

Докато се чудиш на какво мирише, забелязваш нещо под лунната светлина, което 
изведнъж те сепва. Това е непознат овален предмет - чисто бял, висок почти колкото теб. 
Като изключим размера му, прилича на кокоше яйце. 

Приближаваш се до него и почукваш по черупката. Изглежда, че вътре има нещо. 

„Ако това е яйце - чудиш се ти, - тогава колко ли е голяма птицата, която го е 
снесла..." 

Мисълта ти остава незавършена. Силен пулсиращ звук изпълва ушите ти, а вятърът 
страхотно се усилва. Поглеждаш нагоре. Сякаш увиснала във въздуха, над теб като сянка е 
най-голямата птица, която някога си виждал! Само крилете и са по-големи от най- 
голямата къща в селото. 

Втурваш се към отвора на шахтата, но си закъснял. Съществото те е видяло. С 
пронизителен писък и силна струя въздух птицата разпръсква чакъла в краката ти. Спуска 
се надолу, разперила острите си нокти, готова да те сграбчи. 

Хвърляш се към отвора и потъваш в тясната дупка съвсем навреме. Огромните 
шипове на чудовищната птица се забиват в земята пред отвора с едно силно ТРЯС! 
Съществото надава вик на разочарование, който разтърсва цялата планина. 

Устремяваш се надолу по стълбата с възможно най-голямата скорост, на която 
издържат ръцете и краката ти, а сърцето ти бие до пръсване. 

Когато си се отдалечил на безопасно разстояние, спираш да поемеш дъх. Все още 
чуваш оглушителните писъци и яростното размахване на криле. 

„До тук с изследователската дейност! - мислиш си ти. - Следващият път няма да се 
отделям от групата." 

Продължаваш нетърпеливо да се спускаш, за да се присъединиш към приятелите си. 
Изведнъж забелязваш нещо, на което не си обърнал внимание преди. Шахтата се 
разклонява на два абсолютно еднакви тунела, които все повече се отдалечават в мрака. 
Единият завива наляво, другият - надясно. И двата имат стълби. Напрягаш мозъка си, но 
за нищо на света не можеш да си спомниш от коя страна дойде при изкачването. 

Спираш до една от стълбите, чувствайки огромната тежест на нерешителността. 
Накъде да тръгнеш - наляво или надясно) Няма нищо, което да те насочи. Изглежда, че 
трябва да избереш съвсем произволно единия от двата тунела. 

1) Ако искаш да се спуснеш по тунела надясно, обърни на 

2) Ако предпочиташ да тръгнеш наляво, обърни на 

Оглеждаш продължително огромното същество, което все още се бори със смъртта. 
Обичаш животните и по принцип винаги си се опитвал да ги защитиш. Но това тук е враг. 
Такива като него изгаряха домовете и реколтата на твоите съседи и роднини. В тези 


пожари пострадаха приятели и бяха унищожени часове упорит труд. 


„Освен това - мислиш си ти, - дори и да говоря с дракона, каква е гаранцията, че той 
ще бъде дружелюбен или пък че ще каже истината?" 

Най-накрая тихо казваш: 

- Добре, Барнъби, иди го убий! 

Барнъби изчаква, докато драконът спре да буйства и тогава скача на гърдите му. 
Люспите са хлъзгави, но успява да се покатери и да заеме удобна позиция точно под 
челюстите на съществото. Гърлото на дракона пулсира, когато си поема въздух. Точно на 
това място драконовата кожа е най-тънка и най-уязвима. Острието на ножа проблясва. 
Барнъби замахва. 

В последната секунда извръщаш поглед, нямайки сили да гледаш. Когато отново се 
обръщаш, кръвта шурти от нова рана във врата на дракона. 

Това, което аленият дракон не довърши, твоят брат го стори за по-малко от секунда. 
Огромното тяло на съществото се сгърчва в яростни конвулсии и събаря Барнъби, после 
се отпуска и остава неподвижно. 

Барнъби пъргаво скача на една близка скала. 

- Ето го твоят дракон, Тоби! - ухилен се обръща към теб. - Пременен и готов за 
„разсъбличане". 

Гледаш втренчено огромното туловище и усещаш странен пристъп на съжаление. 

„Представи си само! - мислиш си ти. - Говорещ дракон! Колко жалко, че не беше 
възможно да го оставим жив. Какви ли тайни би ни разкрил!" 

Барнъби протяга ножа към тед. 

- Времето лети, Тоби. По-добре се захващай за ножа. Тази работа ще ни отнеме 
остатъка от деня. 

Денят бързо се изнизва. Докато успеете да отделите най-първокачествените люспи, 
да ги вържете на купчини, слънцето се превръща в огнен диск на западния небосклон. 

Барнъби проверява вързопчето, за да се увери, че люспите са добре завързани. След 
това си тръгвате към къщи. 

Дългото ходене днес изглежда още по-дълго. „Сигурно това е от преумората" - 
мислиш си ти. 

Когато стигате до селото, вече напълно се е стъмнило. 

В малката ви едностайна къщичка чака баща ви, седнал край огнището. 

- Къде ходите? - троснато пита той. 

Бавно се надига от стола, за да се изправи. Не е добре, откакто пристигнахте в 
планинската местност. Но тази вечер е много блед. 

- На лов за драконови люспи! - отговаряш ти. 

- И уловът беше богат! - извиква Барнъби, влизайки след теб. Сваля вързопчето от 
раменете ти, развързва го и възбудено изсипва на масата искрящите драконови люспи. -- 
Намерихме дракон, татко. Един цял дракон! Имаше още много люспи - тези просто бяха 
най-добрите. Това би трябвало да позакръгли мизерната издръжка, която получаваме от 
краля, нали, татко? 

- Предполагам... - приглушено отговаря изтощеният човек, пристъпвайки напред да 
огледа съкровището, разпиляно върху грубите дъски на масата. Прокарва костеливата си 
ръка по блестящата повърхност на люспите и болнавите му очи просветват. - 
Предполагам... - повтаря той. - Хайде, сядайте да похапнете! 

По време на вечерята слушаш разговора на Барнъби и баща ти за вашето 
новопридобито богатство, но не вземаш никакво участие. Чувстваш как ти става все по- 
трудно да усетиш вълнение, заради едни драконови люспи. 

Барнъби даде идеята да не споменавате нищо за говорещия дракон и ти се съгласи. 
Нямаше никакъв смисъл, реши ти, пък и едва ли щяха да ви повярват. Започва да те 
обзема някакво странно предчувствие, зловещо усещане за безпокойство, което не те 
напуска. 


Тази нощ заспиваш, потънал в размисли. Часове лежиш до брат си на вашето легло 
на тавана и мислиш. 

Небето вече е започнало да просветлява. Сънят те унася. Струва ти се, че си спал не 
повече от няколко минути, когато те разтърсва ръката на Барнъди. 

- Тоби! Събуди се! Виж! 

Барнъби е отворил вратата на тавана, която гледа към двора и далечните планини. 
Напрягаш очи да видиш онова, което сочи. 

И тогава ги виждаш - не по-големи от точици на фона на аленеещото небе. Но 
формата им и особеният начин, по който размахват криле, са достатъчни, за да ги познаеш 
- дракони! Стотици дракони, които се насочват към селото ви! 

- Трябва да предупредим някого - казва Барнъби и се измъква от леглото. 

Изчезва надолу по стълбата, а ти заставаш до прозореца, загледан втренчено в 
крилатата заплаха, надвиснала над селото. 

„Гвърде много са! - мислиш си. - Този път и всичките катапулти в кралството не 
биха могли да ги спрат!" 

Внезапно се сещаш нещо. Златистияг дракон сигурно е знаел, че това нашествие 
предстои. Макар да е само предположение, ти си убеден, че е точно така. Защо не 
изчакахте да чуете какво ще ви каже? Може би щяхте да предотвратите всичко това! Защо 
не се спряхте да го чуете... 


КРАЙ 

- Струва ми се, че нито на мен, нито на Барнъби ни се иска да се превърнем в 
призраци, Фин! - казваш ти. 

- Нямате вяра в моите вълшебства, а? Е, тогава сам ще се изправя срещу тях. Ще ви 
покажа от какво е изкован старият Фин! 

С решителен вид дребното човече отскача от скалата и се приземява долу. Обръща 
се с гръб към вас и започва да мърмори нещо на език, който по-скоро наподобява 
поредица от животински звуци. Изведнъж изчезва пред очите ви! 

- Какво... какво ще кажеш за това, Тоби? - пита Барнъби, изблещил очи. 

- Да видим какво ще стане после. 

След миг една нова фигура се появява сред призраците, тълпящи се пред вратата на 
магьосника. Макар и да е полупрозрачна, вие разпознавате Фин! Напълно прилича на 
призрак. Само на ръст е два или три пъти по-едър от преди! 

С мощен рев Фин връхлита върху призраците. С писъци и вой те се разпръскват към 
ъглите на предверието като стадо изплашени овце. 

- Не езле! - ухилен отбелязваш. 

Барнъби кима одобрително. 

Но призраците още не са победени. Бързо се прегрупират и атакуват Фин от всички 
страни. Когато го улучват, цветовете от сияещата фигура на вашия спътник-елф започват 
да се разпадат, стават неясни и мътни. 

- Не ми харесва това, което виждам! - казваш ти. 

- Нито пък на мен! - съгласява се Барнъби. - Мислиш ли, че дребосъчето е ранено? 

Преди да успееш да отговориш, призрачната фигура на Фин напълно изчезва. 
Минават няколко секунди, преди отново да се появи и сега изглежда още по-избледняла и 
неясна. Освен това се движи забележимо по-бавно от преди. 

- Това никак не ми харесва! - заявяваш. - Трябва да направим нещо. 

- Какво бихме могли да сторим? - пита Барнъби. 


Барнъби е прав, мрачно отбелязваш. Отдръпваш се назад да наблюдаваш, чувствайки 
се безпомощен и разстроен. 

Призраците се тълпят над омаломощената фигура на Фин като мравки върху бучка 
захар. За миг тялото му напълно изчезва от погледа ти. После ненадейно изниква измежду 
рояка полупрозрачни сенки. Сега той изглежда по-як и ти се досещаш, че е събрал 
последните си сили. 

Фин стремително напада призраците сред ужасяващи стенания и вопли. Отново и 
отново атакува, докато най-сетне призраците започват един по един бавно да чезнат, 
докато накрая напълно се стопяват. 

Когато Фин възвръща първоначалния си образ, вие го гледате легнал на пода, с 
пребледняло лице. Малката му ръка се протяга към вас и вие се втурвате към него. 

- Не трябваше... Не трябваше да правиш това, Фин! - произнасяш ти, заеквайки. 

- Тоби е прав - потвърждава Барнъби, като се приближава зад те. 

- Я стига сте дрънкали! - отвръща дребосъчето. - Хайде, сега вървете. Вървете да се 
срещнете с вашия безценен магьосник - Стария Планинец, макар и да не мисля, че ще го 
харесате. 

- Не можем да оставим Фин в това състояние - заявява Барнъби, и гледа към теб с 
посърнало от загриженост лице. 

- Ще трябва да го вземем с нас. Двамата ще можем да го носим. 

- Не! - отсича категорично Фин. - Не искам да ме влачите при никакъв магьосник. 
Оставете ме сам! Оставете една факла. Когато се оправя, ще ви настигна. 

Не можеш да приемеш мисълта да оставите Фин. Но щом не е съгласен да го носите, 
единствената възможност е да изчакате, докато силите му се възвърнат. Чакането ще ви 
отнеме време, което за вас е много ценно и е единственото нещо, което нямате. 

„Какво да правя?" - двоумиш се ти. 

1) Ако решиш да оставите Фин и да тръгнете, обърни на 10. 

2) Ако решиш да изчакате, докато малкият елф се почувства по-добре, обърни на 40. 

- Ще тръгнем по осветената пътека! - заявяваш, като гледаш право в Елрик. 

- Тогава без мен! - обявява старото джудже. 

- Сигурен ли си? - пита Барнъбди. 

- Сигурен съм! - категорично потвърждава джуджето. - Нямате нужда от водач, аи 
без това не се вслушвате в съветите ми. На всичко отгоре тези стари галерии събуждат у 
мен безброй спомени. 

- Аз също се връщам! - казва Фин. 

- И ти ли? - питаш изненадано. - Мислех, че ще останеш до края. Страхотно 
приключение, нали така го нарече. Нима елфите не живеят за това? 

- Да. Дойдох с вас чак дотук, но повече не съм ви нужен. Сега от вас зависи да 
убедите драконите. Това изисква политическо умение. Аз съм по магиите и 
приключенията. 

Барнъби е съкрушен. 

- Но какво ще правим без теб? - пита той умолително. - Та ти си нашият талисман! 

- Благодаря, приятелю. Вашето дело е справедливо, а когато едно дело е 
справедливо, то е съпроводено с добър попътен вятър, който нито един елф не би могъл да 
осигури. 

- Наистина ли няма да дойдеш? - питаш, като вземаш в ръка малката длан на елфа. 

- Наистина, момчето ми. Бъри е точно на края на тунела. Невъзможно е да се 
объркате. 

- Откъде си толкова сигурен? 


- Заради топлината, момче. Нима не я усещаш? Драконите я обичат, всъщност те 
нарочно я търсят. Ако е възможно да се стигне до Еъри под земята, то отгук минава пътя 
дотам. На старото джудже не казвайте нищо! - добавя тихо и ви намигва. - Нека си мисли, 
че ви е довел „инстинктъг". 

- Ще ми липсваш, Фин! - признаваш искрено ти. 

- Сигурен съм, че ще е така. Трудно можеш да ме заместиш с нещо. Е, хайде стига 
приказки. Имате да изпълнявате спешна мисия. По-добре се размърдайте. 

Двамата с Барнъби се изкатервате през отвора и се запътвате към светлината. За 
последен път виждаш Фин да върви след Елрик в посока обратна на вашата и разпалено да 
говори нещо. 

Фин беше прав за топлината, откриваш ти, навлизайки в новия проход. Направо е 
ужасна. Но не след дълго се озовавате в просторна зала, осветявана от факли, поставени в 
конзоли високо по стените. Конзолите приличат на дракони и ти си убеден, че най-после 
си в Еъри. 

Обърни на 38. 

- Признателни сме за предложението! - казваш на старото джудже. - Но смятам, че 
трябва да се върнем по пътя, по който дойдохме. Според мен Стария Планинец все ще 
остава най-добрата възможност да стигнем навреме до Еъри. Точно натам се бяхме 
насочили, преди Фин да ни заблуди. 

- Както желаете - с поклон казва Елрик. - Пожелавам ви успех, защото нямам 
никакво желание да видя небето над мен, потъмняло и почервеняло от пожарите на 
войната. 

- Заблудил, а? - изломотва Фин, когато вече сте на верния път. - Как можа да 
кажеш, че аз съм ви заблудил? Първо на първо, вие сте тези, които подмамиха бедния стар 
елф да тръгне да гони вятъра. 

- Нали сам поиска да дойдеш с нас - припомняш му ти. 

- Ти предложи да се срещнем с Великана на бурите, а после сбърка пътя! - добавя 
Барнъби. 

- И таз добра! - възкликва Фин с изкривено от възмущение личице. 

- Фин, ние трябва да стигнем до Еъри! От това зависи животът на всички наши 
приятели и техните семейства. 

- Е, не ме заплашвайте! Не съм дете! Разбирам! Дадох дума да ви помогна и ще го 
сторя. А ще имате нужда от това, нали познавам Стария Планинец. 

- Тогава да побързаме. Докато стигнем, вече отдавна ще се е стъмнило. 

Обърни на 24. 

Напрягаш мисълта си, опитвайки се да вземеш решение. Накрая неохотно се 
обръщаш към Барнъби с думите: 

- Ще трябва да изоставим Фин. Не можем да си позволим да губим време, докато 
той се съвземе. 

- Ето, сега вече говориш разумно, момко! - обажда се немощно малкото човече. - 
Трябва най-напред да мислите за вашата мисия. Аз ще се оправя, наистина ще се оправя. 

- Сигурен ли си, че това е правилното решение, Тоби? - пита Барнъби. - Изглежда 
твърде зловещо. 

- Самата ситуация е зловеща - цялото ни село е в опасност! Ела ми подай 
торбичката си. 


Натъпкваш в торбичката на Барнъби палтото, което сте взели за всеки случай, ако ви 
стане хладно, докато търсите люспи. После внимателно наместваш торбичката под 
главата на Фин. Уверяваш се, че е настанен колкото е възможно най-удобно и тогава се 
сбогувате. Двамата с Барнъби се запътвате към вратата на Стария Планинец и силно 
почуквате. 

Стария Планинец се появява на вратата. Видът му е ужасяващ и недружелюбен. 
Изслушва разказа ви с безизразно лице, а после, без да пророни нито дума, ви прави знак 
да влезете. 

„Нещо тук не е наред! - мислиш си ти. - Прекалено лесно беше." 

- Имах предчувствие за вашето идване! - проговаря стария магьосник. - Очаквах да 
дойдете, защитени от вълшебна сила, но виждам, че сте сами. 

Той отваря някаква друга врата и за ваше изумление там застрашително се възправя 


гигантска фигура. Това е драконът Клито - същият ален дракон, който беше убил 
златистия. 


---- 

- Да... тези двамата са! - казва Клито. - Искам да бъдат убити. 

- Нека не проявяваме ненужна жестокост! - отговаря Стария Планинец. - Спомни 
си, че се заклех да бъда неутрален. Една магия ще бъде достатъчна. 

Той размахва ръце пред себе си и изведнъж ти се стряскаш, сякаш събуден от дълбок 
сън. У дома си, във вашата таванска спалня, до Барнъби. Аленият дракон, старият 
магьосник, дори Фин и вашата експедиция за предотвратяване на нападението на 
драконите - всичко ти се струва само един сън. 

Вижда ти се странно, но от друга страна изпитваш облекчение. Скачаш от леглото с 
усещането, че от гърда ти се е смъкнал голям товар. 

Радостно отваряш прозореца. Тъкмо се зазорява и слънцето е като златен венец на 
хоризонта. 

Изведнъж някакви фигури закриват слънцето и ги виждаш да летят към теб. Имат 
форма на дракони! Замръзваш, разбирайки всичко. 

Това съвсем не е било сън! Драконите наистина идват! Необходима е била само една 
магия на Стария Планинец и вашата експедиция внезапно е завършила! 

Втурваш се обратно към леглото. 

- Барнъби! Барнъби! Събуди се! Трябва да предупредим хората в селото! - извикваш 
ти, но знаеш, че е твърде късно... 

- Моля те, Барнъби, нека да говоря с него. Само за минутка! - умоляваш ти. - Може 
да разбера нещо. 

Барнъби поклаща глава в знак на несъгласие, но после отстъпва. 

- Е, добре. Но побързай, ако обичаш. Искам люспите да са в добро състояние! 

Промушваш се покрай брат си и, скачайки от камък на камък, пресичаш скалистото 
дере, докато най-накрая заставаш точно под главата на дракона. 

Огромното същество лежи абсолютно неподвижно с плътно затворени клепачи. 
Гърдите му все още се повдигат, а от зеещата на врата му рана шурти кръв - тънка 
аленочервена струйка, проблясваща върху великолепните му гръдни люспи. 

- Хе-ей! - нерешително казваш ти. 

Нямаш никаква представа как би трябвало да се обърнеш към един дракон. 

Един огромен клепач рязко се повдига и драконът се опитва да изправи главата си, 
за да те види по-добре. Иска ти се да хукнеш, но не помръдваш. 

- Н-ние бяхме н-н-наблизо... - заекваш ти. - В-видяхме... какво се случи. 

Драконът въздъхва. Главата му се отпуска на земята. 

- Господине? Господин Дракон? Брат мии аз... 

Но преди да успееш да завършиш, драконът се задавя от ужасна кашлица. Изчакваш 
да спре кашлицата. Неочаквано от устата на звяра се изливат много думи, произнесени 
напрегнато и силно. 

- Тичай при своите хора! Предупреди ги, че ще умрат! 

- Н-не... не разбирам нищо. За какво говорите? Защо ще умират? 

Драконът диша тежко. 

- Утре... на разсъмване! Нападение над селото ви! Стотици дракони! Те ще сринат 
цялото село! 

- Почакай малко, драконе! - намесва се неочаквано Барнъби. Беше толкова 
съсредоточен върху думите на дракона, че не си чул кога е приближил. - Ако си 
въобразяваш, че ние ще се предадем без бой, страшно се лъжеш. Катапултите ни са готови 
и ще се защитаваме до последния човек. Нали така, Тоби? 


- Храбри думи! - задъхва се драконът. - И да се сражавате, със сигурност ще бъдете 
победени. Те са прекалено много. Селото ще бъде пометено! 

- Но защо? - питаш ти. - Защо драконите ни нападат? Не сме им направили нищо! 

- Вие живеете край границата, нали? Хора, на които вашият крал плаща, за да се 
заселят в този район. 

- Какво лошо има в това да ти бъде платено, за да се заселиш в необитаван нов 
район - заявява Барнъби. - Това се прави непрекъснато. Защо иначе бихме се преселили в 
непознати земи, където едвам можем да си изкарваме прехраната? Освен това, по този 
начин помагаме на краля да разширява владенията си. 

- Минавало ли ви е изобщо някога през ум, че тези земи може и да не са свободни? 

- Нима някой преди нас е имал претенции към земята? - питаш ти. 

Главата на дракона внезапно щръква над вас. 

- Претенции преди вас! - почти изпищява той. - Хиляда драконски рода предявяват 
претенции към тази земя! Нима не сте забелязали странните варовикови вдлъбнати, 
разпръснати в почвата из околността? 

Сега, когато драконът споменава това, ти се сещаш, че плитко под земята имаше 
доста голям брой странни плоски камъни. Положихте големи усилия да ги изровите, 
когато баща ти ореше. Спомняш си, че тогава много се чудеше как ли са попаднали в 
нивите. 

- За какво служат тези камъни? - питаш ти. 

- Това са драконови гнезда. Веднъж на сто години, когато дойде време за 
размножаване, нашите женски отиват на платото между двете планини до реката Ейлур, за 
да измътят и отгледат нашите малки. 

- Реката Ейлур? Но точно там е нашето село! - възкликва Барнъби. 

- За това ли са тези нападения? - извикваш ти. 

- Какво от това! - безпристрастно заявява Барнъди. - Сега там са нашите къщи и 
нивите ни са засети. Ние няма да се махнем! 

Драконът въздъхва и отпуска глава. Очевидно разговорът го изтощава. Минават 
няколко секунди, преди отново да повдигне главата си. 

- Вие не разбирате - тихо казва той. - Току-що бях при вашия крал. Стигнахме до 
споразумение - ще премести селото в замяна на... на известно възнаграждение. 

- Какво възнаграждение? - настоява Барнъди. - Не ти вярвам! Крал Олаф е добър! 
Той не би ни продал! Неи сега, когато сме засели нивите си. 

- Обещано му е да получи черупките от драконовите яйца. 

Спомняш си, че знаеш нещо за черупките на драконовите яйца. Мълви се, че са 
вълшебни. Говори се, че ако бъдат смлени и сварени като бульон, могат да излекуват 
всяка болест. А някои дори казват, че тези черупки могат стар човек да превърнат в 
младеж. 

Барнъби гледа навъсено. 

- Не! - натъртено произнася той. - Кралят не би нарушил думата си. Не би го 
направил, дори и за черупки от драконови яйца. Ние сме верни поданици. 

- Земята на селяните ще им бъде платена в петорен размер. Кралят издаде такава 
заповед. 

- В петорен размер! - възкликваш, сграбчвайки Барнъби за ръката. - Барнъби, чули? 
Ще бъдем богати! 

Барнъби издърпва ръката си. 

- Но ще трябва да се преместим! - отбелязва той. 

- И какво от това? Ще започнем отначало. Ще си купим ново място, някъде около 
Тюмън - там почвата е по-добра! 

- Може би - казва Барнъди. - А може би това е номер? 

- Не е номер! - изревава драконът и отново се задавя от силна кашлица. 


Когато пристъпът преминава, тялото му се тресе. Забелязваш, че в ноздрите му е 
започнало да се образува някакво бяло прахообразно вещество. 

- Трябва да ми повярвате! - продължава той. - Това, което ви казвам, е самата 
истина! Но трябва да се добера до дома! Трябва да ги спра! 

За теб няма никакво съмнение, че драконът умира. Сълзи започваш да пълнят очите 
ти. 

- Ами... ами ако не успееш да стигнеш до дома си? - тихо питаш ти. 

- Трябва да спра аления дракон, иначе те ще нападнат. 

- Аленият дракон? Имаш предвид онзи, който те нападна? 

- Да! Името му е Клито. Той мечтае да заеме мястото на водача. 

-И ще ги поведе в атака? 

- Да. Той знаеше, че ще се срещам с краля и ме причака тук в засада. Сега никой 
няма да научи за споразумението, а после ще е вече късно. 

- Трябва да направим нещо! - извикваш, обръщайки се към брат си. - Не можем да 
го оставим да умре! 

Барнъби поклаща глава, после свива рамене. 

Драконът пак се закашля, опитва се да си поеме дъх и от гърдите му се изтръгва 
продължителен хъхрещ звук. Сърцето ти се свива. 

- Боя се, че няма да успееш, друже! - загрижено казваш ти. - Струва ми се, че вече 
никога няма да видиш дома си. 

- Това значи, че съм загубил. Вие също. 

Сърцето ти се изпълва с болка. Чувстваш, че нещо трябва да се направи. 

- А какво ще кажеш, ако с брат ми отидем при другите дракони вместо теб и 
разкажем какво се е случило? Дали ще ни повярват? 

- Тоби! - изненадано възкликва Барнъби. 

Барнъби с право е разтревожен, помисляш. Самият ти си изненадан от това, което 
изрече. 

- Възможно е! - едва чуго произнася дракона. - Но ще ви е нужен някакъв знак. 
Вземете пръстена от шипа ми. Това е пръстенът на крал Олаф. Даде ми го в знак на 
нашето ново приятелство. 

Поглеждаш предните крака на дракона, безжизнено висящи на гърдите му. 

- Не виждам никакъв пръстен! 

- Значи този омразен Клито го е откраднал! Тогава отрежете нокътя на предния ми 
крак. За драконите той е символ на най-голямо доверие и почит. Драконът го дава само на 
онзи, на когото има доверие. Не се тревожете - болезнено е, но той отново пониква. Мога 
да понеса още малко болка. 

Вземаш от Барнъби ножа и се насочваш към нокътя, но Барнъби го издърпва от 
ръцете ти. 

- Какво си въобразяваш, че правиш? - ядосано крясва той. - Да не би действително 
да имаш намерение да отидеш при драконите и да се опиташ да постигнеш мир? 

- Мирът вече е осигурен. Просто ще трябва да ги накарам да ми повярват. 

- Но ти не можеш... Чакай малко! - казва той и обезпокоено се обръща към дракона. 
- Къде е мястото, където трябва да отидем, за да спрем нападението? 

- Нарича се Еъри при Драконовата глава. 

- Бъри? Къде се намира? 

- От другата страна на планината. 

- Чак там! Чу ли, Тоби? От другата страна на планината! И трябва да сме там преди 
изгрев, нали така, драконе? Утре, преди изгрев? 

- Да. Преди изгрев. 

- Е, това решава нещата, нали Тоби? Ние в никакъв случай не бихме успели да 
стигнем там преди изгрев. Прекалено далече е. Прав ли съм, Тоби? 


Барнъби като че ли изпада в истерия. Докато говори, главата му се извърта първо 
към теб, после към дракона, и пак към теб. 

- Барнъби - замислено произнасяш ти, - трябва да опитаме! 

- Моля ви! Трябва! - задъхва се драконът. - Потърсете един приятел, дракона 
Хилио. Той добре познава аления. Кажете му, че ви праща Боспъръс. Ще ви повярва! 

Барнъби понечва да каже нещо, но нов пристъп на кашлица задавя дракона и това го 
прекъсва. Ужасните раздиращи звуци продължават почти минута. Сигурен си, че 
огромното същество скоро ще издъхне. Най-после кашлицата спира, но след нея се чува 
зловещ гъгнещ звук. 

- Ето! - с ужасяваща категоричност в гласа казва Барнъби. - Мъртъв е! 

Той здраво се вкопчва в блестящия хълбок на огромния звяр и започва да се катери 
по него, с ножа в ръка. Но драконът все още е жив. Голямата му змиеподобна глава 
внезапно се надига и Барнъби полита обратно. 

- Ако всичко друго пропадне, изгорете нокътя! - казва драконът, издъхвайки. 

Главата му се отпуска назад. Огромният му гръден кош притихва неподвижен. 

- Какво означават тези думи? - пита Барнъби, явно разтърсен. 

Ти повдигаш рамене. Трудно ти е да говориш. Преди малко само се запозна с това 
същество. У него имаше някакво благородство. Сякаш буца е заседнала в гърлото ти. 
Преглъщаш мъчително, надявайки се брат ти да не види, но Барнъби забелязва всичко. 

- Какво става с теб, а? - пита ядосано. - Това е просто един дракон! 

- Но той разговаряше с нас! - крясваш на свой ред разгневен. - Вярвал е в мира! 
Даде живота си за него! 

- Добре де - казва Барнъби с променен тон. - Чудо голямо. Той не успя. Нападение 
все пак ще има. А междувременно тези люспи ще се скапят, ако останат на слънцето. 

- Как можеш да мислиш за люспи в такъв момент? 

Вземаш ножа от брат си, после го изблъскваш настрани и започваш да се изкачваш 
по гърдите на дракона към предния му крак. 

- Решил си да отидеш, а? - с обвиняващ тон пита Барнъби. 

- Трябва! 

- Тогава и аз трябва да дойда! Не мога да те оставя сам! 

Всъщност ти се надяваше да чуеш това от него. Понякога брат ти е много досаден, 
но в критични ситуации е полезен приятел, макар че понякога обича да се прави на 
началник. А това ще е едно много дълго и тежко пътуване през планината, чак до Еъри. 

- Добре! - казваш. - Ще отидем заедно! 

- Преди да се вживееш прекалено, позволи ми да ти посоча едно нещо, което може 
би не си съобразил. Ако въобще храним някаква надежда да се доберем до другия край на 
планината преди изгрев, ще се наложи да тръгнем веднага. Това значи, че няма да имаме 
време да се върнем до селото и да предупредим за нападението. Ако не успеем, селото ще 
бъде унищожено и всички в него ще загинат. Помисли за това! 

Спираш се насред изкачването си нагоре, поразен от думите на брат си. Сърцето ти 
се свива. 

„Гой е прав! - разбираш ти. - Или едното, или другото!" 

Или трябва да се върнеш да предупредиш хората в селото, или да рискуваш всичко и 
да се вгурнеш стремително през планината с надеждата да стигнеш навреме до Бъри. 
Страхотна отговорност натежава на раменете ти. На везните е поставен животът на 
стотици мъже, жени и деца, на всички твои приятели. Как да постъпиш? 

1) Ако решиш да се опиташ да достигнеш до Бъри преди изгрев, обърни на 16. 

2) Ако избереш да се върнеш, за да предупредиш хората в селото, обърни на 26. 

Призраците се носят напред и назад като прозрачни завеси от светлина, искрящи 
мистериозно. Това е най-отвратителната и зловеща гледка, която си виждал! 

-Е, Фин! - казваш, обръщайки се към елфа. - Как ще преминем през тези... неща? 

- Попита точно когото трябваше, момко. Призраците са по моята част. И са много 
по-опасни от цяла пещера банши”, истина ти казвам. Та един такъв призрак може да те 
състари с десет години, наистина може, само като си положи ръката върху теб. Или пък да 
ти вземе живота, стига да му се прииска. Те могат да бъдат победени единствено с 
вълшебство или със сребро, но на нас сега това не ни е необходимо, нали? Ще бъде 
напълно достатъчно да ги заобиколим, което може да стане по два начина. Първият е да 
използвам моята вълшебна сила, за да превърна теб и брат ти в нещо подобно на 
призраци. Тогава бихте могли да се промъкнете покрай тях, тъй като призраците не са чак 
толкова умни. Вторият е да се бия. Аз ще ги победя - така поне е било винаги в миналото. 
Но това ме изтощава. Да, наистина! Изсмуква силата ми. Не е лесно да се биеш с призраци 
на тяхна територия. Не съм и станал по-млад, дори и да не ми се иска да го призная. 

Това, което каза Фин, те обезпокоява. Не ти харесва нито една от предложените от 
него възможности. Нощта преваля и утрото все повече приближава. Трябва да вземеш 
решение. Дръпваш Барнъби настрани. 

- Какво мислиш? - прошепваш. - Или ще трябва да му се доверим да ни превърне в 
призраци, или той да се бие с призраците, като може и да не оживее. Нямаме голям избор, 
нали? 

- Не ми харесва перспективата да бъда превърнат в призрак, Тоби, изобщо не ми 
харесва. Кара ме да се чувствам нервен при мисълта, че може и да не възвърна нормалния 
си образ. 

И на теб същото ти беше минало през ум. Чудиш се дали няма да е по-добре изцяло 
да се откажеш от плана си за среща със Стария Планинец. Но странно защо продължаваш 
да си убеден, че чрез него имаш най-добри шансове да стигнеш навреме до Еъри. 

Как да постъпиш? 

1) Ако избереш Фин да превърне теб и брат ти в призраци, обърни на 29. 

2) Ако решиш да помолиш Фин да се бие с призраците, обърни на 7. 

Навеждаш се и замислено прокарваш пръсти през златото. Това е огромно богатство, 
предостатъчно да се купят няколко нови села. 

- Добре - най-после произнасяш ти, - но някой трябва много бързо да се върне и да 
предупреди хората от селото за нападението. 

- Аз ще ида! - извиква Барнъби, подскачайки. 

- Чудесно! Тогава Фин, Елрик и аз ще останем тук. Ще пазим съкровището! 

- Страхотна идея, момчета! - изчуруликва Фин. 

Барнъби се втурва надолу през тунела, като те оставя с Елрик и Фин. Двамата старци 
като че ли са изгладили противоречията помежду си. Те подхващат приятелски разговор, а 
ти се настаняваш на върха на камарата злато и се замисляш. 

„Може би това е за добро - убеждаваш сам себе си. - Ако е предвидлив, Барнъби 
няма да им каже нищо за нападението на драконите, а само за златото. Всички ще се 
втурнат да го видят. А когато се върнат и намерят домовете си сринати, ще имат 
достатъчно злато, с което да си построят нови. Не е хубаво да мамиш хората, но понякога 


“ банши - (0с0б. в ирландския фолклор) дух, предвещаващ с воя си смърт в семейството (бел. прев.). 


е за тяхно добро. А освен това - продължаваш да си мислиш ти, загребвайки шепа златни 
монети, които проблясват на светлината на факлата, - ще бъдем богати!" 


КРАЙ 

- С-ст, Барнъби! Да изберем Вечния огън, каквото и да значи това. 

Барнъби те поглежда, сякаш си изгубил ума си. 

- Но защо, за бога? 

- Ако Клито ни обвини, че сме шпиони, никой няма да повярва на разказа ни. 

Той би могъл да заяви, че ние сме убили Боспъръс и сме отрязали нокътя му. Но ако 
изберем огъня, може би ще ни се отдаде шанс да избягаме. 

Барнъби поклаща глава в знак на несъгласие. 

- Ти искаш да пожертвам живота си заради селото! 

- Стига сте си шушукали! - изревава Клито. - Какво решихте? 

- Избираме огъня! - казваш ти. Клито се ухилва злобно. 

- Много добре! Към огъня! 

Той извиква стражата и те ви събличат, като оставят само панталоните ви. После ви 
връзват ръцете и ви повеждат по един дълъг тунел, докато стигнете до вдълбаната най- 
дълбоко под земята част на Еъри. Там ви завързват за нещо като огромни шишове и ви 
провесват над огън, който гори на пода. Огънят прилича на разтопена скалиста маса, 
която зловещо тлее. 

- Това е Вечният огън на планината Драконовата глава! - казва Клито, широко 
ухилен. 

- Естествено, аз бих могъл за секунда да опека и двама ви с огнения си дъх, но 
Вечният огън ми се струва някак по-подходящ. А сега моля да ме извините, имам спешна 
работа със Съвета. 

Клито рязко излиза, последван от стражата. Вие оставате сами. 

- Защо, по дяволите, им каза, че искаш да бъдеш опечен? - изкрещява Барнъби. 

Огънят започва да те обгаря. Вече усещаш как по кожата ти се оформят мехури. 

- Шшт. Я да помисля. Трябва да има изход от това положение! 

Завързани сте с кожени ремъци. Колкото повече се съпротивлявате, те сякаш по-яко 
се затягат. Няма никаква възможност да бъдат развързани. Разбираш, че трябва да 
измислиш нещо друго и то колкото е възможно по-бързо. Топлината на огъня става 
непоносима. 

Внезапно чуваш някакво цвъртене откъм вратата, което привлича вниманието ти. 
Поглеждаш натам и не вярваш на очите си: цяла армия от плъхове се тълпи в отвора, 
стотици плъхове, които се прекатурват един върху друг от бързане. 

- Сега пък какво? - изписква Барнъби. 

Но за твое учудване плъховете не изглеждат заинтересувани от вас двамата. Те се 
спускат по шишовете към кожените ремъци, с които сте вързани, и яростно започват да 
гризат. 

След няколко секунди двамата сте свободни и то съвсем навреме. Вече усещаше 
зловонието на собствената си обгорена плът. 

Спускате се бързо долу, докато плъховете се оттеглят през вратата. Последният от 
тях се спира и се извръща към теб. Не си много сигурен, но той сякаш е с бастун! 

- На косъм бяхме! - казва Барнъби, разтривайки китките си. - Чудя се откъде се 
взеха всичките тези плъхове. 

- Ами... незная! - отговаряш ти, като се чудиш дали да вярваш на онова, което видя. 
- Но за едно съм сигурен - трябва да се измъкнем оттук! 

Отхвърляте възможността да използвате вратата. Може да има стража! И тогава 
забелязваш вентилационната шахта, която сякаш води още по-надолу. Решавате да 
тръгнете през нея. 

Въздухът в шахтата е задушаващ. Най-накрая стигате до малък отвор, през който се 
вижда подземна пещера, искряща от разтопена лава. 

- Нищо чудно, че в Еъри е толкова горещо! - възкликваш ти. - Планината 
Драконовата глава е вулкан! 

- Искаш да кажеш, че е една от планините, които избухват? - казва Барнъби. 

Ти не отговаряш. Чуваш нещо, което наподобява вода, течаща някъде наблизо. 

- А знаеш ли какво кара вулканите да избухват, братче? - питаш ти, докато се 
измъкваш през малкия отвор на шахтата и внимателно тръгваш по една тясна тераса над 
лавата. 

- Не. Какво? - пита Барнъби, следвайки те. 


- Парата! 

Стигате до една желязна врата в стената. До нея стърчи клапан с голямо колело. 

- Чувам вода от другата страна на вратата! - казваш ти. 

-Иаз също. 

- Барнъби, знаеш ли какво ще се случи, ако отворим тази врата? 

- Еъри ще избухне! 

- Точно така! - извикваш ти и започваш да въргиш колелото. 

- Тоби, какво правиш? 

- Да не би да знаеш някакъв друг начин да спрем нападението? 

Вратата леко се открехва откъм долната страна и отгам нахлува струя вода. 
Завърташ още веднъж колелото и струята се превръща в буен поток! 

Водата залива лавата. Чува се силно съскане. Облаци от пара се издигат към покрива 
на пещерата. 

Най-после успяваш да отвориш цялата врата. 

- Да се махаме оттук! - изкрещяваш ти. 

Двамата с мъка се напъхвате обратно в шахтата и започвате да се промъквате нагоре. 
Стигате кухината, точно когато тя започва да се изпълва с влажна пара. Втурвате се през 
вратата и после по тунелите, докато стигате основното ниво на Бъри. Парата вече е тук и 
виси във въздуха като гъста мъгла. Вратите на заседателната зала са отворени, а драконите 
се изсипват навън, кашляйки и размахвайки криле. 

Препускате по огромните коридори, докато откриете онова, което ви трябва - 
грамадната порта. Тя извежда към склона на планината. Притичвате покрай химерата- 
пазач, преди да успее да даде сигнал за тревога. 

Едва когато сте се спуснали доста надолу по склона, вие спирате и поглеждате назад. 
От върха на планината се издигат на талази големи облаци пара като от кипящ чайник. 
Докато гледате, страхотна експлозия раздира въздуха. Земята под краката ви се разтърсва 
за няколко секунди и вие се скривате зад една надвиснала скала, която ви защитава от 
дъжда от камъни и пепел. 

След известно време поглеждате от вашето прикритие и решавате, че вече е 
достатъчно безопасно, за да си тръгнете към къщи. 

- Предполагам, че това слага край на заплахата, идваща от драконите! - казва 
Барнъби, докато се влачите по пътя. 

- Да - тъжно се съгласяваш, - но щеше да е по-добре, ако се бяхме научили всички 
да живеем в мир. Боспъръс не беше лош дракон. Трябва да е имало и други като него. 

- Прав си - въздъхва Барнъби. - Хайде, когато се приберем у дома да помолим татко 
да се преместим далеч от това село. Не мисля, че ще се чувствам добре да ора земята, в 
която драконите са снасяли яйцата си. 

- Иаз се чувствам така, Барнъби! - прегръщаш брат си и започвате вашето дълго 
пътуване надолу по планинския склон. 

- Вие, двамата, по-кротко! - казваш ти. - Да дадем на Стария Планинец една 
възможност. 

Барнъби се извръща с глуповат израз на лицето, но Фин явно е ядосан. Той поднася 
тежката книга обратно към рафта и сърдито я трясва на мястото и. 

- Това е грешка, казвам ви! - измърморва той. 

След няколко минути Стария Планинец се връща, изправя се в цял ръст пред вас и 
казва: 


- Реших да изпълня молбата ви. 

- Колко мило! - възкликва Фин с тънко гласче, преливащо от сарказъм. 

На теб ти се иска да не говори по този начин, защото се страхуваш, че може да ядоса 
стария магьосник. 

- Ще бъдеш ли така любезен да застанеш при приятелите си там, до вратата? - казва 
Стария Планинец, гледайки свирепо Фин. 

- Да ме вземат мътните! - казва Фин, подскачайки по пода към вас. - Човек може да 
си помисли, че се женим, ами да, а пък той изпълнява ритуала. 

Стария Планинец избира някаква книга от един по-горен рафт, занася я на масата, 
отваря я и за миг остава надвесен над нея, четейки. После започва да говори. Думите са 
неразбираеми за теб, но докато го слушаш, забелязваш, че стените на стаята започват да 
губят очертанията си. 

Имаш усещането, че някой те изтегля от работния кабинет на Стария Планинец, че 
си понесен от някаква невидима сила. Можеш само да предполагаш, че същото става и с 
другите. 

Преди напълно да изчезнеш, успяваш да надзърнеш през мъглата в съседната стая - 
онази, в която се скри Стария Планинец, преди да ви съобщи решението си. За твой ужас 
виждаш дракон, приведен зад вратата - един ален дракон! 

„Клито! - изведнъж проумяваш ти. - Аленият дракон, който уби златистия в 
планината, недалеч от селото ни!" 

Очевидно Стария Планинец ви е измамил. Фин беше прав. Не трябваше да се 
доверявате на магьосника. Но сега вече е твърде късно! 

Лека-полека жилището на Стария Планинец се стопява в далечината, изместено от 
нов пейзаж - скалисти върхове и канари, и фучащи ветрове. 

- Къде... къде сме? - провикваш се към Барнъби през вятъра. 

- Съдейки по тези върхове, сигурно сме на Плешивата планина. 

- Плешивата планина! Но това е на километри от мястото, където трябваше да 
бъдем! 

- Точно така, момчета! А междувременно драконите подготвят атаката си. 

Изпълват те бурни чувства - разочарование, тревога, отчаяние. Накрая се 
разгневяваш на себе си и захвърляш вързопчето - онова, в което е златният нокът на 
дракона. Ясно ти е, че сега от него няма никаква полза. 

- Хайде - обръщаш се към Барнъби. - Чака ни дълъг път до дома. 

- Барнъби, трябва да отидем - твърдо казваш ти. - Ако се върнем в селото, бихме 
могли да спечелим битката, но ако отидем, можем да спечелим войната. Рискът е голям, 
но си заслужава да опитаме. 

- Добре! - въздъхва Барнъди. - Ако ще тръгваме, да тръгваме! 

Ти подновяваш изкачването по големия гръден кош на дракона. Раните по корема, 
нанесени от аления, са толкова големи, че ти служат за стъпала, но са лепкави като 
мармалад. Започва да ти се гади. 

- А по какъв начин смяташ да стигнем до Еъри преди изгрев? - пита Барнъби. 

- С помощта на Стария Планинец. 

- Стария Планинец? - с погнуса повтаря думите ти Барнъди. - Този дърт мошеник! 

Достигаш предния крак на дракона. Започваш да прерязваш сухожилията и 
мускулите, свързващи острия шип със златистия пръст. 


- Нужна ни е магия, ако искаме да стигнем навреме в Бъри. Стария Планинец е 
единственият магьосник, когото познаваме. 

- Но той е толкова непредсказуем. Освен това татко подозира, че общува с мъртвите. 
Спомняш ли си? Той каза, че Стария Планинец миришел на сяра и разлагаща се плъг. 

Спомняш си лицето на баща ти в онази вечер, когато се върна от бърлогата на стария 
магьосник. Беше бяло като сняг. А очите му блестяха много по-изплашени, отколкото 
друг път. 

- Той е зъл до дъното на душата си! - каза баща ти. - Чудя се как съм могъл да си 
помисля, че мога да му се доверя. 

Знаеш, че никога не би го направил, ако добитъкът не беше застрашен от измиране. 

Натискаш ножа надолу, докато хрущялът, придържащ нокътя, най-сетне се 
пречупва. 

- Веднъж Стария Планинец ни помогна в една критична ситуация. Надявам се пак да 
ни помогне! - обясняваш ти. 

- Е, аз пък му нямам доверие - казва Барнъби. - А зная, че и татко му няма. 

- Татко не е тук! - отсичаш ти, като с това даваш на Барнъби да разбере, че вече си 
взел решение. 

Скачаш обратно на земята. От острия нокът се стича кръв на едри капки. Поставяш 
го на една скала, като предпазливо го държиш откъм шипа. Когато кръвта спира да капе, 
наместваш го между две драконови люспи в торбичката си и здраво я завързваш. 
Проверяваш дали добре си я стегнал и я мяташ на гърба. 

- Време е да тръгваме! 

Барнъби нарамва с въздишка торбичката си и поема след теб. Ще трябва да изкачите 
една стръмнина, докато излезете от клисурата. Не че искаш да го пришпорваш, но добре 
знаещ колко трудно е да го накараш да вземе решение. Но щом веднъж се е съгласил, на 
него може напълно да се разчита - надяваш се, че е приел присърце експедицията. 

В края на дефилето стигате до реката и тръгвате покрай нея през гъста борова гора. 
Слънцето не прониква през клоните и сянката е приятно прохладна. 

След известно време се отклонявате от коритото на реката и се отправяте по дългата 
пътека през мочурливите равнини. Тук няма дървета, а само извисяващи се над главите ви 
треви. Между високите туфи пътят се стеснява и се превръща в пътечка, по която се 
налага да се движите в индианска нишка. 

Нищо не се вижда встрани от пътеката. Нервите ти се изопват, когато си спомняш, 
че това е пътят на дивите зверове. По всяко време, иззад който и да е завой, пред вас може 
да изскочи нещо неочаквано. 

Внезапно се стряскаш от някакъв звук пред вас. Сграбчваш ръката на Барнъби с 
разтуптяно сърце. Брат ти също го е чул. С присвити очи се взира нагоре по пътя. Целият 
е нащрек. 

Без да продумате, вие се отклонявате от пътеката и се мушвате сред високите треви. 
Добре се скривате. 

След малко до вас достигат гласове и скърцането на каруца. Надзърташ леко и 
разбираш, че това е Терън Янгблъд, приятел на брат ти. С него вървят неколцина мъже от 
онези, които често посещават кръчмата „Глиганът". 

- Терън! - извиква Барнъби, като изскача на пътя пред малкото шествие. 

- Барнъби! - възкликва Терън. 

Изтичва към Барнъби и го тупва по рамото. Терън е с няколко години по-голям от 
брат ти и като че ли винаги е в добро настроение. 

„По дяволите! - казваш сити. - Сега нямаме нужда от разтакаване!" 

Решаваш да се отървеш от тези хора по най-бързия начин и се показваш от храстите: 

- Тоби! - изненадан възкликва Терън. - Какво правите тук и двамата? Доста далеч е 
от селото. 


- И ние бихме могли да те попитаме същото, Терън Янгблъд! - вместо отговор 
казваш ти. - Защо не си с приятелите си в „Глиганът"? 

- Ние сме на лов за дракони! Не виждаш ли? - и той сочи назад към една каруца, 
теглена от два доста изгощени коня. На нея е поставен голям катапулт. 

- Ние също - обяснява Барнъди. - По-точно, на лов за люспи. 

- Чак тук? Няма да успеете да се върнете в селото преди мръкване. 

- Не възнамеряваме да се връщаме - намесваш се ти. - Ще преспим на открито. 

- Тъкмо и ние се канехме да се установим някъде - добродушно пояснява Терън. -- 
Бихме могли да направим общ бивак. 

- Не, благодарим - бързо отговаряш ти. - Ще обходим още един участък. Искаме да 
стигнем до „Белокаменното корито". Говори се, че там има много люспи. 

Обръщаш се и виждаш, че Барнъби те гледа застрашително. Очевидно възможността 
да се възползва от чуждата постеля и топла храна му е харесала. 

- Но не бихме имали нищо против да похапнем нещо - настоява Барнъби. - 
Сутринта в бързината забравихме половината си запаси. 

- Ама разбира се! - Терън се обръща и към другите. - Разполагайте се, момчета! 
Можем да направим бивака си и тук. 

Докато хората на Терън вадят храната и подклаждат огън, Барнъби те повиква 
настрана. 

- Това е нашият шанс да предупредим селото! - прошепва той. - Ще кажем на Терън 
за предстоящото нападение на драконите и той ще предаде на другите. 

- А какво ще стане, когато Терън узнае за опасното ни начинание? - питаш ти. - 
Ами ако не ни пусне да продължим? Може да си помисли, че ни прави услуга и ни 
предпазва. 

- Като че ли имаш право - замислено признава Барнъби. - Добре, ще си мълча, но 
ако не спрем нападението и цялото село потъне в пламъци, това ще тежи на твоята съвест. 

Думите на Барнъби те пронизват. Как да постъпиш? Дали да изпратиш 
предупреждение за селото и да поемеш риска Терън да се опита да те спре? Или пък да не 
кажеш нищо и възможно най-бързо да се измъкнеш от ловната групичка? 

1) Ако решиш да разкажеш на Терън и го помолиш да предупреди селото, обърни на 
18. 


2) Ако мислиш, че ще е по-безопасно да не му казваш, обърни на 30. 

Решаваш, че трябва да се скриеш, защото в противен случай може въобще да не си 
тук след малко и да нямаш никаква възможност да го спасиш. Преди да се пъхнеш зад 
скалата, поглеждаш бързо от ръба. По някакво чудо въжето се е омотало около ръката на 
Барнъби и той се полюшва в безсъзнание на около тридесетина метра надолу под тед. 

„Струва ми се, че за момента ще се справи" - мислиш си ти. После се обръщаш и 
изтичваш към скалата, зад която се крие Фин. 

Шумът идва откъм вратата. Надзърташ иззад скалите и виждаш как дръжката 
помръдва, а после, когато вратата с мъчително скърцане се отваря широко, дъхът ти 
спира. През отвора се появява глава - ОГРОМНА глава - колкото каруца за сено, с гъста и 
рошава, подобна на слама коса. 

- Това е жената на Великана на бурите! - прошепва Фин. 

- Дали ще е добронамерена? 

- Трудно е да се каже. Да изчакаме и да видим. 

- Каква е тази врява тук? - гласът и е толкова силен, че ти се разтреперваш, когато 
проечава в пещерата. 

- Ако пак е някой от вас, противни плъхолаци, ще съжалявате! - продължава тя. 


Излиза от стаята и стъпва на издатината. Когато спира точно над вас, камъкът 
пропуква под силните и огромни стъпала. 

Обзема те някакво зловещо чувство от близостта на такова огромно тяло - 
миризмата му, грамадата плът, огромните кичури коса. 

Междувременно реката неспирно проблясва, създавайки впечатление, че всичко се 
разиграва по време на силна гръмотевична буря. 

- Това пък какво е? - промърморва жената на Великана на бурите. - Я, някой е 
счупил стария мост. 

Тогава пристъпва към ръба на издатината. 

- Охо, какво имаме тук? - тихо казва тя, надвесвайки се надолу. 

Съвсем внимателно изтегля скъсаното въже, на края на което като риба на въдица 
виси Барнъби. 

- Горкото мъниче! - измърморва тя, разглеждайки Барнъби. - По-добре да те отнеса 
вътре. 

„Не!" - помисляш ти. Готов си да рискуваш всичко, за да я спреш. Но преди да си 
успял да се раздвижиш, тя се обръща и се скрива обратно през огромната врата. 

- Хайде! - бутваш Фин. - Трябва да спасим Барнъби! 

За щастие оставила е вратата леко открехната, така че се вмъквате вътре. Изкачвате 
се по широките каменни стъпала и влизате в най-голямата кухня, която някога си виждал. 

Огромната жена стои в средата на стаята и съсредоточено разглежда Барнъби под 
светлината на висящия над главата и фенер. 

- Хм. Като че ли няма нищо счупено. Какво красиво малко човече! Дали Негово 
Височество няма приятно да се изненада, когато те открие тук? 

Ти и Фин се притискате плътно към стената до дъното на шкафа. 

- От друга страна, Негово Височество не обича да имам домашни любимци! - 
продължава великанката. - Може и да не му кажа нищо. Какво мислиш, мъниче? Искаш 
ли да бъдеш моята малка тайна? 

Тя придърпва някакъв стол, който според теб е висок повече от три метра и сяда на 
масата, като поставя Барнъби пред себе си. После нагласява огромните си лакти от двете 
му страни и се навежда напред, за да го наблюдава. 

Приклякваш до височината на Фин: 

- Никога няма да успеем да измъкнем Барнъби - прошепваш ядосано. - Изобщо не 
трябваше да идваме тук! 

- Търпение, приятелче, търпение. Не забравяй, че сме дошли да се срещнем със 
съпруга и. Тихо! 

- Какво малко сладурче! - гука великанката. - Негово Височество никога няма да 
научи за теб. Той е толкова зает с драконите! Поддържа времето ясно, за да е по-лесно 
нападението им сугринта. Той и неговите дракони! Никога няма да разбера защо се е 
съюзил с тези глупави същества. Смрадливи зверове, така ги наричам аз! Откакто се 
забърка в подготовката на нападението им, знае само „Направи това!", „Направи онова!". 
Командва ме, сякаш е Стария Планинец! 

Не можеш да повярваш на ушите си! Великана на бурите е съучастник на драконите? 
Разгневен, свирепо поглеждаш Фин. 

Дребното човече глуповато свива рамене. 

- Доста време мина, ами да, доста време, откакто за последен път имах вести за 
Великана. Може да е променил възгледите си. 

- Той ще ни изслуша, така каза. Как бихме могли да искаме от него да ни помогне да 
спрем нападението, след като той вече е съучастник на драконите? 

- Да, момчето ми, наистина е тъжно! Дори и ние, елфите, понякога грешим. 

Не си в настроение да слушаш извинения. Мислите ти препускат и търсят друг план. 

- Великана на бурите с нищо няма да ни помогне! - мърмориш си гневно ти. - 
Трябва да освободим Барнъби и да изчезваме оттук. 

- Знаеш ли, момче, тя не е чак толкова лоша! - казва Фин, кимвайки към 
великанката. - Може да прояви състрадание и да ни помогне. 

Хвърляш замислен поглед към грамадното женище. Фин може и да е прав. Тя със 
сигурност притежава майчински инстинкт. Но в същото време нищо не може да 
гарантира, че няма да ви задържи и тримата като свои любимци. Изглежда ще се наложи 
още веднъж да вземаш решение. 

1) Ако решиш да си опиташ късмета и да разкриеш присъствието си пред 
великанката, обърни на 27. 

2) Ако предпочиташ да изчакаш и да се опиташ да освободиш Барнъби, след което 
да избягате, обърни на 25. 

Предупреждението на Барнъби, че ти ще носиш отговорността за съдбата на селото 
ви, те убеждава. „Прав е - мислиш си ти. - Наистина трябва да съобщим на хората за 
нападението." 

Отиваш при Терън, който ръководи разполагането на бивака. 

- Трябва да ти кажа нещо, Терън - започваш ти. 

Разказваш му цялата история, без да скриваш нищо. По-късно вечерта, пред огъня, 
отново я повтаряш пред другите ловци. 

Лека-полека започват да ти вярват. Когато им показваш драконовия нокът, натъпкан 
на дъното на торбичката, вече знаеш, че напълно си ги убедил. 

Следва бурен спор. Докато слушаш, усещаш нарастващата тревога сред тях. Накрая 
тема на обсъждането са другите жители на селото. 

- Необходимо е да бъдат предупредени, колкото е възможно по-скоро! - обявява 
Терън и се обръща към един от младежите. - Вземи по-бързия от двата коня и препусни 
към селото да обявиш тревога. Ние ще чакаме тук. 

Младежът е един от най-буйните и е отличен ездач. Мята се на седлото и се втурва в 
нощта. Гледаш след него, докато се изгубва от погледа ти. После се обръщаш към Терън. 

- Сега разбираш защо не можем да останем, нали Терън! Ние с Барнъди сме длъжни 
да стигнем до Еъри. Трябва по някакъв начин да убедим драконите, че вече е сключен 
мир. 

- Мислих по този въпрос! - отговаря той. - Струва ми се, че е твърде опасно за две 
момчета като вас да предприемат толкова рисковано действие. 

Точно от това се опасяваше. Опитваш се да прекъснеш този разговор, заявявайки 
разпалено: 

- Може и да е рисковано, но аз обещах на дракона да опитам и ще опитам! 

- По-спокойно, Тоби! Изобщо нямах намерение да те ядосвам - казва Терън. 

- Не си ме ядосал. Просто казвам, че ще отидем, това е. Барнъби, вземай си 
торбичката! 

Внезапно нечии яки ръце те сграбчват за лактите. Един от приятелите на Терън те е 
притиснал откъм гърба и ти не можеш да се помръднеш. 

Барнъби вижда какво става и хуква към тед. 

- Пусни го! 

Но Терън се промъква зад брат ти и извива ръцете му назад. Изблъскват ви към 
каруцата и ви принуждават да седнете до колелото. После ви завързват за спиците с ръце 
на гърба. 

- Какво си намислил, Терън? - пита Барнъби. 

- За ваше добро е, Барнъби! - отговаря той, клякайки до вас. - Не можем да ви 
оставим да тръгнете на подобно преследване. Прекалено опасно е. Пък и се чувствам 
задължен пред баща ви. Познавам ви и двамата, особено теб, Тоби. Ти би отишъл, колкото 
и да е опасно. Сутринта ще ви отвържем. Междувременно бихте могли да си починете. 

Когато си отива, ти се обръщаш към Барнъби: 

- Следващия път като ти кажа да тръгваме, тръгваш моментално! - прошепваш 
разгорещено. 

- Не съм виновен! - отговаря Барнъби, като прави опит да свие рамене, макар че 
ръцете са му вързани. - Не аз взех решението да им кажем за нападението. 

Тъкмо се каниш да отговориш, когато забелязваш някакво движение в сянката откъм 
другия край на каруцата. Торбичката ти лежи на земята и нещо се промъква към нея. 

- Хей, ти! Стой! - извикваш натам. 

Фигурата рязко спира и се вторачва в теб. Оказва се някакво малко човече, не по- 
високо от шестдесет сантиметра, облечено с най-чудновати дрехи. Костюмът му е 
яркозелен, ушит да имитира листата на дърветата. Обуго е с яркозелени ботушки със 


заострени и завити нагоре върхове. На върха на главата му стърчи парче брезова кора, 
оформена като конус и завързана с кожен ремък. 

- Елф! - прошепва Барнъби. - Бързо! Не сваляй поглед от него! 

Спомняш си приказките, които си слушал за тези дребни същества още в детските си 
години. В тях се разказва, че дори ако за миг само откъснеш очи от елфа, той ще изчезне. 
Но ако успееш да не го изпуснеш от погледа си и го накараш да ти обещае нещо, той ще 
ти служи до края на дните си. 

Ококорваш очи, твърдо решен да не мигнеш и втренчено гледаш дребното човече. 

- Я ела насам, крадльо такъв! Дръпни се от вързопа! 

Човечето те поглежда, а в ъглите на мъничката му уста пробягва смутена усмивка. 

- Че какво пък можеш да искаш ти от стария Фин? - пита 10. 

- Какво търсиш при моята торба? 

- Твоята торба, значи? Аз пък помислих, че е зарязана и всеки може да я вземе. 

- Знаеш ли какво има вътре, малчо? 

- Вино? - с надежда произнася елфът. 

- Нокът на дракон! 

- Ама че работа! Нокът от предния крак на противен люспест звяр? Направо ме уби! 

- Може и да го направя, ако не се приближиш, елфе! 

Виждаш, че не му се иска да се подчини, но ти се взираш в него, без да помръднеш и 
усещаш как няма да издържи. Предпазливо, дребосъкът бавно пристъпва към тед. 

- А знаеш ли защо нося нокът на дракон във вързопчето си? - питаш ти. 

- Разкажи му всичко, Тоби! - настоява Барнъби. 

- Някаква история, която не е за изпускане, а? Забавен анекдот, който ще ме 
развесели? 

Набързо разказваш за умиращия дракон и това, което научихте от него. Чувал си, че 
ако отправиш молба към елф и ако делото ти е справедливо, той не може да не ти 
помогне. А щом веднъж попадне под твоята власт, дребното същество е обречено да ти 
служи вечно. 

- Ето, виждаш срещу какво сме се изправили - завършваш ти. - Трябва да стигнем 
до Еъри преди изгрев и да убедим драконите, че не е нужно да ни нападат. След това ще 
решим как да стане предаването на земята. 

От очите на дребното човече се отронват две искрящи сълзи и се стичат по зеленото 
му лице. 

- Най-покъртителната история, която някога съм чувал! - с въздишка произнася той. 
- И неотложна при това. Предполагам, че имате нужда от моята помощ? 

- Имаме нужда от приятелска ръка, за да се измъкнем от тези въжета - казваш ти. 

-И побързай! - допълва Барнъди. - Терън може всеки момент да се върне. 

- Да, страхотен разказ, така си е. Истинска драма! Виждам, че не ме лъжете и ви 
благодаря за това. Но не мога да не си кажа: „Да, Фин, след толкова години най-накрая 
попадна под властта на един от големите хора! Нима най-накрая срещна съдбата си?" 

Откъм огъня се чуват стъпки и на тревата, недалеч от вас, се очертава сянка. 

- Спирай това проклето дрънкане, дребосъчко и развързвай въжетата! Той идва! - 
изсъсква Барнъби. 

Малкият елф бързо се промушва зад колелото на каруцата. Усещаш сръчните му 
пръсти на възлите и въжетата постепенно се разхлабват. 

- Само като си помисля! - весело шепне малкото човече. - След всичките тези 
векове свободен живот най-после срещнах съдбата си! 

Въжетата се свличат и ръцете ти са свободни. Грабваш торбичката, докато Фин 
развързва Барнъди, и тримата изчезвате сред високата трева. 

Чуваш виковете на Терън, докато препускате през листака, но гласът му заглъхва и 
скоро се превръща в далечно ехо, заглъхващо някъде назад. 


Пред вас се вижда самотно уродливо борче със стърчащи над мочурището клони. 
Тримата спирате за почивка до него. 

- Е, момчета, какъв е планът? - запъхтяно казва елфът и се строполява на някакъв 
корен, подпрял ръчички на хълбоците си, мъчейки се да си поеме дъх. - Какъв е 
грандиозният и хитър замисъл, за да се доберем до Еъри точно на минутата? 

- Бяхме се запътили към Стария Планинец - отговаряш ти. 

Хвърляш поглед към небето над вас. Забелязваш, че става късно - слънцето вече е 
започнало да залязва. Прекалено много време изгубихте с Терън. 

- Стария Планинец? Ами че той се занимава с черна магия. Точно така. Защо ви е 
притрябвало да се срещате с него, особено пък нощем. 

- Но нещо трябва да ни пренесе до Еъри, трябва ни някакво вълшебство. Това е 
единственият начин да се доберем навреме до там. 

- Аха, вълшебство! Добре разсъждаваш, момче! Но защо Стария Планинец? По- 
скоро смятам, че трябва да се срещнете с Великана на бурите. Да, ето ви същество, което 
има място за съчувствие в сърцето си. Той ще се отзове на вашия скръбен разказ. А 
Стария Планинец? Ууу - казва елфът, сбръчквайки нос. - Безчувствен е като камък! Такъв 
е той! 

Предложението на елфа те заварва неподготвен. Никога не си чувал за Великана на 
бурите. Но за Стария Планинец знаеш. Баща ти го нарече магьосник и се закле да не ходи 
при него. Великана на бурите те заинтригува. Дали да не зарежеш плана си за среща със 
Стария Планинец и да отидеш при Великана на бурите? 

1) Ако решиш да търсиш Стария Планинец, обърни на 24. 

2) Ако избереш да послушаш съвета на елфа и да потърсиш помощ от Великана на 
бурите, обърни на 21. 

Помисляш си дали да не изнесеш Фин навън, сред зъберите на планината и се чудиш 
дали това ще помогне. Поглеждаш към малкия елф и се убеждаваш, че казаното от 
Барнъби е вярно. Ако не друго, силите му го напускат. Сега изглежда по-блед и по- 
уморен, отколкото беше преди час. Мислиш си, че може би тъмнината и застоялият 
въздух в този подземен проход са причината. Може би, ако го изнесеш оттук, ще се 
почувства по-добре. 

Внимателно пъхваш едната си ръка под главата, а другата - под коленете му. 

- Дръж се, Фин! Ще излезем оттук и ще отидем някъде, където ще можеш да дишаш. 
Барнъди, вземи торбата ми! 

- Това е глупост! - заявява Барнъби, тръсвайки глава. - Чиста глупост! 

- Бог да те благослови, момко! - казва Фин, когато го повдигаш. 

Навън все още е тъмно, но нощта със сигурност преваля. Луната свети оранжева и 
виси ниско над хоризонта. 

- Сега вече никога няма да успеем - мърмори Барнъди. - Селото е обречено! 

Малкото човече е като счупена кукла в ръцете ти. Носиш го надолу по пътеката и 
подминаваш скалата, където се криехте от плъхолаците. Ето го и острият завой, на който 
ти ги подмами да наскачат от скалата. Все още в ушите ти звучат крясъците им, когато 
падаха. 

Отнасяш Фин на доста далечно разстояние от бърлогата на Стария Планинец, докато 
Барнъби те следва нацупено, нарамил и двете торби. 

Най-накрая, на едно съвсем открито място, където въздухът е свеж и чист, поставяш 
малкото човече върху слой мека пръст. С радост забелязваш, че цветът му се възвръща и 
устните му, които преди това бяха пепеливо сиви, започват да придобиват обичайния си 
розов цвят. 


- Постъпихте много храбро и благородно, момчета! - прошепва с благодарност 
елфът. - Приближете се! Искам да ви кажа нещо! 

Барнъби пристъпва по-наблизо, и също коленичи до дребосъчето. 

- Вие двамата пожертвахте много за мен. Така е. Пропуснахте възможността да 
спасите селото си, за да спасите мен. 

- Може би изобщо не сме имали шанс да спасим селото? - прекъсваш го ти. 

- Хайде, хайде! Не на мен тия! Никога няма да разберем това! Благодарен съм ви, 
честна дума. Искам да ви се отплатя. Аз съм богат елф, макар че не личи особено от 
външния ми вид. Имам съкровище. Точно така. Имам цяло състояние от злато, скрито под 
една скала. След минута ще ви кажа къде е. Искам да го вземете и раздадете на всички, 
които ще загубят домовете си. Може да не успеете да спасите селото си, но поне ще 
смекчите удара. 

- Ще го вземем! - припряно извиква Барнъбди. 

- Колко си щедър, Фин! - добавяш ти, потупвайки нежно човечето по ръката. 

- А сега тръгвайте. Мен ме оставете. Ще се оправя и ще започна пак да бродя както 
преди. Но вие, ако не побързате, няма да стигнете в селото до съмване, за да ги 
предупредите и ще загинат много хора. Никакво богатство на този свят не е по-ценно от 
човешкия живот. Хайде, тръгвайте! Забравете за онези глупави дракони. След време може 
да им кажете, че нападението им е било безсмислено и ненужно. 

- Искаш да те оставим сам? - питаш ти. 

- Да! Тръгвайте! Веднага! Като стрели! До сутринта трябва да изминете дълъг път. 
Ето, вземете тази карта - казва той и бръква в пазвата си. Изважда избеляло парче 
пергамент. Напъхва го в ръката ти. - Това ще ви покаже къде е скрито съкровището. А 
сега побързайте! 

И така, сбогуваш се с твоя малък приятел и бързо се спускаш с брат си по 
планинския склон, като си мислиш колко чудесно беше това приключение. Странно и 
вълшебно! И краят му още не е дошъл! 

„Сигурен съм - мислиш си ти, - че накрая всичко ще свърши добре!" 


КРАЙ 

- Фин, сигурен ли си, че можеш да направиш магията и то както трябва? - питаш ти. 

- Ъ-хъ. Също, както съм сигурен, че ако минеш под дъгата, ще бъдеш щастлив. 

- Добре. Тогава да вървим. 

Но Фин едва успява да метне книгата на рамо, когато дръжката на вратата траква. 
Стария Планинец се връща! Паникьосани, вие с Барнъби се насочвате към външната 
врата. 

- Не натам! - прошепва Фин. - Той ще ни търси именно там. Насам. Бързо, момчета! 

Фин тромаво се катери по една извита каменна стълба и вие вървите след него. 
Нямате време да погледнете дали Стария Планинец ви следва. 

Стигате последното стъпало на върха и се вгурвате в стая, която прилича на 
наблюдателница. В далечния край има прозорец във формата на цепнатина, от който се 
вижда долината под вас. Малките очички на Фин обхождат стаята. 

- Да ме вземат мътните! Не се вижда никакъв изход! Затворени сме като мухи в 
буркан! Точно така! 

Разбираш, че той има право. Тогава чуваш гласа на Стария Планинец, идващ отдолу. 

- След тях любимци мои! Разкъсайте ги на парчета със зъбите си! 

Поглеждаш към Барнъби и той към теб. 

- Плъхолаци! - изрича уплашен. 


ст---та 

И само след миг дочуваш топуркането на меките им лапи по стъпалата. 

- Насам! - изкрещява Фин. 

Мята книгата навън през прозореца-процеп, а след това се опитва да стъпи на 
перваза. Бързо го повдигаш и минаваш след него, докато Фин се преобръща и тупва върху 
скалите. 

За щастие, това не е истинско падане. Приземяваш се на краката си. Навеждаш се. 
Грабваш книгата и продължаваш да тичаш. 

Но плъхолаците са ви забелязали. Неясните им форми запълват процепа, през който 
се изсипват след вас. 

- Настигат ни! - извиква Барнъбди. 

Хвърляш трескав поглед назад и виждаш, че е прав. Скъсяват разстоянието помежду 
ви. Трябва да измислиш нещо! 

Горе, пред теб, Фин изчезва зад някакво каменисто хълмче. Когато стигаш до върха 
на същото хълмче, дребосъчето изскача отнякъде, сграбчва те за крака и те спира. 

Свеждаш поглед да разбереш защо. Застанал си на тясна издатина, която е на 
няколкостотин метра над бърза река. Само още две стъпки и щеше да си в бездната. 

Протягаш ръка навреме. Сграбчваш Барнъби и го спираш. Една секунда стоите 
загледани във водата, бушуваща под светлината на луната. И на двамата ви е ясно, че сте 
били на косъм от смъртта. 

Тогава си спомняш за плъхолаците. 

Без да губиш нито секунда, смъкваш торбата от гърба си и изваждаш последната си 
драконова люспа. Обръщаш я с лъскавата страна нагоре и се втурваш към върха на 
височинката. 


Плъхолаците са се разпръснали и претърсват скалите, издавайки озадачени и 
неспокойни писъци. Явно са ви изгубили от погледа, когато се скрихте зад връхчето. 
Вдигаш високо люспата ия размахваш към тях. 

Люспата им действа като магнит. Когато се втурваш назад към издатината, те хукват 
с все сила нагоре по възвишението. Изострените им мустакати муцуни са широко 
отворени в агонизиращи писъци. Политват от канарата надолу в реката, а мишеподобните 
им лапи отчаяно сграбчват въздуха, докато се приближават към смъртта си. 

- Тези люспи са вълшебни! - отбелязва Фин, когато и последният от плъхолаците 
изчезва в разпенената вода. - Но нас ни чака работа, момчета! 

Мълчаливо нарамва книгата с магиите и започва внимателно да се промъква по 
тясната издатина, граничеща с пропастта. 

Половин час по-късно вие се тътрите по някаква камениста плоскост, а в далечината 
се издига Ейлур Рейндж. 

- Кога ще направиш магията си? - вече десетина пъти задаваш този въпрос на Фин, 
но той все те баламосва. 

Търпението ти е на изчерпване. 

- С всяка пропиляна секунда зората все повече се приближава. Не можем да чакаме 
повече! 

- Съгласен съм с Тоби! - намесва се Барнъби. - Хайде да свършваме с тази работа... 
Чакайте малко - казва той, сочейки нагоре. - Какво е онова? 

Проследяваш пръстта му и виждаш светлини под върха на близката планина. 
Приличат на огньове, горящи в пещера високо в стръмните скали. 

- Сто на сто е Еъри! - казва елфът. 

- Я, на бас се хващам, че можем да стигнем пеш дотам! - заявява Барнъди. 

- Това е само зрителна измама, момчето ми! Доста далечко е все още. Но вече сме 
извън обсега на магиите на Стария Планинец. Време е да се захванем с малко 
магьосничество. 

Дребосъчето се пльосва на един камък и започва да чете книгата си. Барнъби те 
придърпва настрана. 

- Този елф ме плаши! - споделя той. - Съгласен бях да използваме магическата 
книга преди, когато трябваше да избираме между нея и Стария Планинец, но сега не съм 
чак толкова убеден. Ако можем да стигнем до Еъри пеша, защо да рискуваме с магии? 

Поглеждаш още веднъж към светлините на върха на планината. Трудно е да се 
определи колко далече са, още повече пък колко време ви е останало до изгрева. От друга 
страна, магията на Фин може да е доста опасна. Той каза, че не притежава такава сила, с 
която да ви изпрати чак в Бъри, но сега, въоръжен само с книгата на Стария Планинец, е 
готов да опита. Как да постъпиш? 

1) Ако избереш да оставиш Фин да направи магията си, обърни на 4. 

2) Ако се довериш на преценката на Барнъби и решиш да се изкачите до Бъри, 
обърни на 34. 

Решаваш да изпробваш предложението на елфа и да потърсиш за помощ Великана 
на бурите. Излизате от мочурищата и оставяш малкото човече да ви води. 

Той поема по виеща се в подножието на хълмовете пътека и след няколко часа 
безцелно скитане (поне според теб) търпението ти се изчерпва. 

- Кога ще стигнем до замъка на Великана? - питаш сопнато, без да прикриваш 
раздразнението си. 

- Трябва да е близо, момчето ми, ако моят затъпял старчески мозък не ме е подвел! 

- По-добре да не е! - грубо казва Барнъби. 


Пред вас има теснина, откъдето дочувате звук от дрънчене на метал, а на скалистия 
склон се виждат трепкащите отражения от огън. 

„Е, все пак ни доведе до нещо" - мислиш си ти, макар че се съмняваш това да е 
Великана на бурите. 

Заобикаляте една издадена скала и виждате каменна къща на десетина метра от 
пътеката. Пред къщата малко човече копае с кирка и лопата. То е много старо, а 
заострената му побеляла брада стига до корема му. Фин ви кимва да се приближите. 

- Това е джудже - прошепва той. - Те са трудолюбиви и доста приветливи. Ще го 
попитам за пътя към замъка на Великана на бурите. 

Джуджето може и да е дребно, но в сравнение с него Фин, който върви натам, весело 
размахвайки бастунчето си, за да привлече вниманието му, изглежда не по-голям от 
пеленаче. Няколко минуги двамата оживено разговарят и след това Фин се връща при вас 
с разтревожено изражение на лицето. 

- Имам лоши вести, момко. Вървели сме в грешна посока. Замъкът на Великана на 
бурите е на няколко левги оттук, в обратна посока. Старият Фин, струва ми се, е оплел 
конците... 

Чувствата, които те обземат, така бързо се сменят, че ти е трудно да ги определиш. 
Сядаш на пътеката, подпрял с ръка челото си и се опитваш да ги подредиш. 

Реакцията на Барнъби, обаче, е една - открита ярост. 

- Ах ти... ти, малък мошенико! Пропиляхме часове, за да те следваме из тези 
планини! Сега никога няма да успеем да стигнем до Еъри навреме! Ти ни провали! 

- Извинете - обажда се джуджето, пристъпвайки скромно към вас. - Елфът ми 
разказа за затрудненията ви. Трябва да стигнете до планината Драконовата глава преди 
изгрев, за да предотвратите нападение над селото ви, нали? 

- Точно така - навъсено казваш ти, - но ни е нужна магия или пък някакъв пряк път, 
в противен случай никога няма да стигнем навреме. 

- Аз зная такъв пряк път! - заявява джуджето. - Да ви се представя. Казвам се 
Елрик. Някога, преди много години, тук имаше рудници на един от нашите родове. 
Прокопахме много галерии, някои от които се свързват с други под Бъри. 

Ти рипваш. 

- Искаш да кажеш, че под земята има пряк път до Еъри? - питаш джуджето, а 
отчаянието ти се е изпарило внезапно като мъгла. 

- Да, разбира се! - потвърждава то, като поглажда брадата си. - Мисля, че все още е 
възможно да стигнете до Еъри преди крайния срок. 

- И ти ще ни покажеш пътя, нали? - развълнувано пита Барнъди. 

- Естествено. Вашето дело изглежда справедливо. Но трябва да ви предупредя, че 
тунелите от дълго време не се използват. Всеки ден чувам шум от нови срутвания и никой 
няма представа какви същества живеят там сега. 

- Аха! - ликува Фин и се завърта в буен танц. - Ето, нали виждате, момчета, 
късметът на елфа е велико нещо! Точно така! Старият Фин ви отклони от пътя, но 
попаднахте на нещо по-добро. Напред към галериите! 

- Какво мислиш, Тоби? - пита Барнъби, сякаш не е съвсем удобно. - Дали да 
опитаме? 

- Честно да ти кажа, не зная, Барнъби. Все още има време да се върнем и срещнем 
със Стария Планинец. Просто не зная кое да избера. 

Но ще трябва да вземеш решение и то бързо. Всяка изгубена минута те приближава 
към угрото и унищожението на селото. Кое да бъде - тунелите на Елрик или Стария 
Планинец? 

1) Ако решиш да избереш прекия път на джуджето, обърни на 3. 


" левга < 4,83 км (бел. прев.). 


2) Ако решиш да се върнеш обратно и да се срещнеш със Стария Планинец, обърни 
на 9. 

- Барнъби! Та ние дори не знаем къде е Хилио. Всъщност, има голяма вероятност 
той да е в онази зала. Фин каза, че справедливостта ще победи, а правдата е на наша 
страна. Мисля, че откровеността е най-добрият начин. 

- Но, Тоби! 

Отказваш да го чуеш. С нокътя на Боспъръс на гърба пристъпваш встрани от 
колоната, точно в полезрението на химерата. 

Реакцията и на трите глави е пълно изумление. Ти отиваш по-близо и змийската 
глава се протяга напред, взирайки се в теб невярващо. 

- Човек! - просъсква тя. 

- От селото, без съмнение! - добавя лъвската. 

- Веднага информирай Съвета! - извиква козята. 

- Чакайте! Идвам като приятел! - обявяваш, опитвайки се да ги успокоиш. - Нося 
известие от Боспъръс. 

- Боспъръс? - пита лъвът, като все още не се е съвзел напълно от изненадата. 

- Информирай Съвета! - повтаря змията. - Клито ще знае какво да направи. 

През това време и Барнъби се е осмелил да се покаже иззад колоната. 

- Още едно човешко същество! - обявява козата. - Нашествие! Бързо! Съобщи на 
Клито! 

Двойната порта се отваря с трясък. Зад нея се виждат множество дракони, които са 
насядали не на столове, а върху греди на различна височина по стените. На пода, очевидно 
държащ реч пред това събрание, стои аленият дракон, който уби Боспъръс. Когато ви 
вижда, той се спуска към вас и хлопва вратите зад себе си. 

- Какво става тук? - пита гневно. 

И трите глави на химерата започват да говорят едновременно. 

- Нападат ни! - извиква козята. 

- Той казва, че носи известие - заявява лъвската. 

- От Боспъръс - допълва змийската. 

- Известие от Боспъръс? В ръцете на човешки същества! - Клито вперва поглед във 
вас. 

Поглеждаш към змийските очи на Клито и коленете ти се разтреперват. Става ти 
ясно, че си направил ужасна грешка. Та това е врагът на Боспъръс. Без да се замислиш, се 
напъха право в ръцете му! 

- Тръгвайте с мен! Бързо! - нарежда ви той и се обръща към химерата. - Извини ме 
пред Съвета! - казва ии ви отвежда настрана. 

Въвежда ви в съседна стая, която е „обзаведена" като за дракони. От стената стърчи 
греда за кацане, а на пода има гнезда от борови клонки и папрат. Клито се уверява, че 
вратата е заключена и се настанява в гнездото. 

- Глупаци! - дрезгаво произнася той. - Попаднали сте на нещо, за което нямате 
никаква представа! Не казвайте, че Боспъръс е мъртъв. Би трябвало да зная. Аз го убих. 
Не ми казвайте и за мирното споразумение. Не ми е необходим мир. Тези дракони искат 
война и аз ще им яосигуря, а след това ще бъда обявен за техен владетел! 

Той замълчава, за да ви огледа внимателно. Нещо в държанието му ти подсказва, че 
има сериозни намерения. Обзема те ужасен страх, какъвто никога не си изпитвал. Трябва 
да се случи някакво чудо, за да се отървете живи. 

- Не съм решил още как да се отърва от вас! - продължава аленият с прозаичен тон. 
- Бих могъл да ви опека на Вечния огън. А бих могъл и да ви отведа обратно пред 


събранието, и да ви обявя за шпиони. Това може да се окаже политически изгодно. А по- 
късно винаги ще имам възможност да ви убия. Разбира се, могат да се появят и 
непредвидени ситуации, но без рискове не може. От друга страна - жестока усмивка 
трепва в ъгълчетата на дългата му змийска уста, - защо не ви оставя сами да изберете, а? 
Какво предпочитате? 

Какво да отговориш? Как се избира между две възможности да умреш? 

1) Ако отговориш на Клито, че предпочиташ да бъдеш изправен пред събранието и 
обявен за шпионин, обърни на 43. 

2) Ако отговорът ти е, че предпочиташ да бъдеш опечен, обърни на 14. 

Внезапно един от призраците се хвърля към теб с уста като зееща, ечаща бездна. 
Шмугваш се обратно към скалите, полазен от зловещи тръпки. 

- Давай да опитаме през този твой тунел - обръщаш се към Фин. 

- Правилно, момче! Магьосник, който държи пред вратата си плъхове и призраци, 
едва ли ще ние от полза, мисля аз. 

Един по един се втурвате към тунела. Стените са студени и влажни. Едва когато сте 
вече доста навътре, вие се сещате, че сте забравили да вземете факла, за да осветявате 
пътя си! 

- Позволете, момчета - казва Фин. 

Той щраква с пръсти и те започват да светяг. Глеещата светлина ви е достатъчна, 
поне да не се препъвате. 

- Не езле - отбелязваш ти. 

- Е, ако бях истински вълшебник, щях да ви запаля такава светлина, която никога не 
бихте могли да забравите. Точно така! Щях да накарам стените да светят и да заблестят с 
всички цветове на дъгата. Но уви, аз съм само един обикновен елф. 

- Е, все пак си елф - казва Барнъби. 

С брат ти си разменяте усмивки. Трябва да признаеш, че малкото човече започва 
много да ти допада. 

Повече от час се тътрите през тесния притискащ ви тунел. Посоката му като че ли е 
надолу през планината. Колкото повече вървите, стените стават все по-хлъзгави, а 
въздухът - по-влажен. Най-накрая, нагоре пред теб, чуваш някакъв звук. Първо си 
помисляш, че идва от огромна тълпа същества, а за секунда само си представяш, че сте 
стигнали Бъри. Но когато се приближавате, разбираш, че това е шум от бушуваща вода. 

Няколко метра по-нататък галерията рязко свършва с вход към огромна кухина. 
Повече от тридесет метра тя се спуска отвесно надолу и завършва с бърза река, която 
бушува на дъното на кухината и вдига ужасен шум. Решаваш, че реката е убежище на 
някакъв вид светещи риби, защото от време на време тя проблясва със зловеща синя 
светлина, която озарява цялата кухина. 

От отвора на галерията над бездната се е прострял разнебитен мост, толкова стар, че 
повечето от дъските му са изпадали. От другата страна, в стената на пещерата съзираш 
друг отвор, в който различаваш грамадна дървена врата. Вратата е затворена. 

- Това е, момчета! - възбудено се провиква Фин, щом вижда пещерата. - Това е 
жилището на Великана на бурите и е точно зад онази врата! 

- Да не искаш да кажеш, че трябва да минем по този мост? - пита Барнъби. - Видът 
му е такъв, че всеки миг ще се разпадне! 

- Глупости! - подсвирва Фин, като рипва на горното въже-опора за ръцете и тръгва 
по него над зейналата бездна. - Ето, съвсем безопасно е! 

Обръща се към вас, когато стъпва на издатината от другата страна. 


Барнъби те поглежда неуверено, чудейки се дали да последва Фин. После повдига 
рамене и пристъпва към разнебитения мост. Още щом се докосва до него, подпорните 
стълбове простенват. 

- Чакай малко, Барнъби! - извикваш. - Дай да обмислим нещата! 

„Но има ли друга възможност?" - чудиш се. Трябва или да минете по моста, или да 
забравите за Великана на бурите и да се върнете обратно през тунела при Стария 
Планинец. Нямаш причини да смяташ, че сега там положението ще е по-различно от 
преди. Ще трябва да се пребориш с призраците. Освен това, няма никаква гаранция, че 
Стария Планинец ще е готов да ви помогне. А и на всичко отгоре, ще си изгубил безценно 
време. 

Не ти се иска да се връщаш обратно. А мостът изглежда така, сякаш всеки миг ще се 
разпадне. Поклащаш глава. Какво да правиш? 

1) Ако решиш да се опиташ да минеш по моста, обърни на 31. 

2) Ако решиш да се върнеш обратно през тунела при Стария Планинец, обърни на 
37. 

Беше прав, когато предположи, че докато стигнете до убежището на Стария 
Планинец, вече ще се е стъмнило. Вратата е вградена в самия планински склон. Очертан 
под лунните лъчи, проходът, водещ до нея, прилича на дупка в планинския склон. 

Промъкваш се заедно с Барнъби и Фин колкото се осмелявате най-близо и се 
скривате зад издигащата се над входа скала. 

Ръцете на Барнъби треперят. Поглеждаш към твоите и с изненада виждаш, че те 
също треперят. 

- Има защо да се страхувате, момчета - прошепва Фин. - Този, който се занимава с 
черна магия, привлича създанията на нощта като магниг. 

Вятърът донася звук на гризач, който сякаш идва от прохода пред вратата. 

- Какво е това? - изплашено пита Барнъди. 

- Плъхолаци - обяснява Фин. - Полухора, полу-плъхове. Те се навъртат край вратата 
на Стария Планинец, очаквайки останките от неговите дяволски експерименти. 

- Ха! - казва Барнъби. 

- Шшшт! - предупреждава Фин. 

Дълга мишеподобна глава рязко се показва през отвора. Ушите и мустаците и 
помръдват, душейки нощния въздух. 

- Нас търси. Точно така! - прошепва Фин така тихо, че едвам го чуваш. 

Главата постоява няколко секунди, после се скрива също толкова бързо, колкото се 
появи. 

- Не ни видя! - поема си дъх Барнъби, почти успокоен. 

- Да, но плъхолаците рано или късно ще ни открият! - казва Фин. - Просто въпрос 


на време. 

- Фин е прав - съгласяваш се ти. - Трябва да измислим някакъв начин да ги 
заблудим... Мисля, че се сещам нещо. Хайде, Барнъби, помогни ми да си сваля 
торбичката. 


Фин се настанява на върха на скалата да наблюдава, докато Барнъби ти помага да 
свалиш торбичката си. Развързвате я. Изваждаш едната от драконовите люспи, които беше 
намерил преди това. 

- А сега ми дай колана си, Барнъби! 

- Наясно ли си какво правиш, Тоби? - пита той, докато развързва двойното въже, с 
което си връзва панталоните. 


- Отървавам се от нещо, което ни пречи. А сега - продължаваш ти, - помогни ми да 
пробия дупка в драконовата люспа. 

Със съвместни усилия двамата успявате да пробиете в люспата дупка, достатъчно 
голяма, за да промушите през нея въжето. Завързвате възел от другата страна на дупката. 
После пъхваш люспата и въжето под мишница и се изправяш. 

- Тоби - прошепва Барнъби, - пази се! 

- Не се безпокой! А сега слушайте и двамата. Щом видите плъховете отвън, 
изтичвате вътре и чукате на вратата. Планинецът ще отвори. 

- Ами ако не ни пусне да влезем! - пита Барнъби. 

- Кажи му, че си от селото и ти трябва помощ. Няма да му е приятно, но ще те пусне 
вътре. 

- Успех, Тоби! 

- Да, момче, нека те закриля късметът на елфите! 

- Благодаря, ще имам нужда от него. 

Над пътеката, водеща към входа на прохода, се издига тясна скалиста тераска. 
Изкачваш се на нея и сантиметър по сантиметър приближаваш към входа. 

Спираш и премяташ въжето около врата си, така че драконовата люспа увисва на 
гърба ти. Люспата е толкова лъскава, че блести в тъмнината. Няма да ти е приятно да се 
разделиш с нея. 

Стъпка по стъпка си проправяш път по скалната тераса като внимаваш да не сринеш 
чакъл или прах върху пътеката. Най-накрая стигаш до една съвсем малка издатина, 
разположена над тъмната дупка на коридора. Внимателно размотаваш въжето, пускаш 
люспата да виси ия разклащаш като стръв за риба пред отвора. 

- А сега идва трудната част - казваш си тихо. 

Дочуваш стържене откъм входния коридор. „Идват! - мислиш си ти. - Плъховете са 
си плъхове по целия свят - обичат лъскави неща!" 

Усещаш, че плъхолаците приближават. Почти виждаш малките им блестящи очи, 
които наблюдават полюшващата се под луната светеща люспа. 

Изчакваш до последна възможност. В мига, когато според теб те вече посягат към 
люспата, скачаш на пътеката и хукваш с все сила, влачейки люспата след себе си. 

Препускаш като бесен, прескачайки камъни и остри зъбери, изникнали внезапно в 
мрака. 

Усещаш, че са зад теб. Чуваш обезумялото им цвърчене и топуркането на босите им 
крака, опитвайки се да докопат люспата. 

Най-после стигаш до мястото, което си забелязал по-рано, когато се изкачвахте към 
убежището на Стария Планинец. Край една стръмна канара пътеката рязко свива надясно. 
Завиваш зад ъгъла и спираш, скрит от погледите им. После мяташ люспата в пропастта. 

В лудешкия си бяг плъхолаците политат в празното пространство след люспата, 
после се вкопчват за скалите на стръмния склон, борейки се за живота си. 

Въздъхваш с облекчение и се връщаш да търсиш Фин и брат си. Очакваш да ги 
откриеш вътре, в убежището на Стария Планинец, но те са се сблъскали с друго 
препятствие. 

- Призраци! - прошепва Фин, когато се присъединяваш към тях в коридора. - И то 
цяла тумба! 

Спътниците ти са се скрили зад голяма скала в прохода. Пред тях, в тъмнината, 
някакви фосфорни фигури се носят из въздуха, а безплътните им уста са изкривени в 
усмивка. 

- Тоби, мразя п-п-призраците - изтраква със зъби Барнъби. - Те ме плашат почти до 
с-с-с-смърт! 

Фин свива малкото си пръстче в знак да го чуете. 


„4 т: В 23 г 
Ата еко 


- Според мен, момчета, ще трябва да избираме. Тук, наблизо, има тунел, водещ 
надясно. Едно гласче ми подшушва, че това е страничен вход към замъка на Великана на 
бурите. За нула време ще сме там, ако тръгнем по него. 

- Или пък можем да намерим начин да се промъкнем покрай призраците и да 
продължим, за да се срещнем със Стария Планинец - противопоставяш се ти. - Няма 
гаранция, че този тунел води там, както ти казваш, а дори и да е така, не знаем дали 
Великана на бурите ще се съгласи да ни помогне. 

По изражението на Барнъби разбираш, че той предпочита тунела. Призраците със 
сигурност не му се нравят. Какво да правиш? 

1) Ако искаш да опиташ през тунела, обърни на 

2) Ако пък решиш да се захванеш с призраците, обърни на 

Да намериш някой, който да ти помогне да спасиш селото, е изключително важно, 
но в този момент жената на Великана на бурите представлява реална заплаха за брат ти. 

- Да изчакаме малко - прошепваш ти. - Може да се случи нещо, което да ни даде 
някакъв шанс... 

Фин кимва. Не се налага да чакате дълго. Съвсем скоро от съседната стая се чува 
шум. 

- Това навярно е Великана, който се върти в съня си - тихо казва Фин. 

Жената на Великана също го чува. 

- Идвам, скъпи! - извиква тя и с грохот излиза от кухнята. 

С Фин бързо се изкатервате върху масата и свестявате Барнъби. Малко е замаян, но 
изглежда нищо друго му няма и е много радостен да ви види. 

Припряно му разказвате за всичко, което е пропуснал, когато > чувате 
предупредителен шум от приближаващи се стъпки. 

- Живо! - казва Фин. - Да спасяваме кожите! 

Тримата се изсипвате един връз друг на пода и хуквате през глава. Стигате вратата, 
точно когато великанката влиза. Прилепвате се до стената, близо до касата на вратата. Тя 
не ви забелязва и се насочва към масата. 

- Къде е той? - прогърмява, когато вижда, че Барнъби го няма. - Къде е моят малък 
любимец? - тя проверява под масата. 

Разбираш, че всеки миг може да ви види. 

- Да бягаме! 

Изхвръкваш през вратата, Барнъби и Фин - също. Но тя ви забелязва. 

- Ха, ето го къде е! - извиква великанката. 

Съседната стая е огромна. Голяма е дори за великан, направо гигантска за 
нормалните човешки размери. Префучавате през нея и влизате в друга също толкова 
голяма. В нея обаче има още една врата, под която усещате силна въздушна струя. 
Втурвате се натам. 

Огромните крака на великанката бухат на пода зад вас. Не смееш да се обърнеш, но 
си сигурен, че е съвсем близо. 

Тримата се шмугвате под вратата едновременно. Фин спокойно пропълзява оттатък, 
но вие едвам се промушвате. 

Точно сте преминали, когато огромната врата се отваря със замах и там, открояваща 
се на идващата отвътре светлина, застава жената на Великана на бурите! Посяга да хване 
Барнъби, но той се измъква между пръстите и. 

- Веднага се върнете, пакостници такива! - прогърмява гласът и. 

Късно! Вие вече се бутате надолу по планинската пътека под закрилата на 
тъмнината. Сега няма да може да ви открие. 

Най-накрая, когато вече не чувате гневния и глас, вие се събирате под прикритието 
на някакви надвиснали отгоре скали, недалеч от замъка. 

- Сега какво? - питаш и гневно удряш с юмрук дланта си, втренчил поглед назад 
към светлината на замъка. - Посещението ни при Великана в никакъв случай не би могло 
да се нарече успешно, не е ли така? 

- Аз... аз се чувствам лично отговорен - започва Фин. 

- Ис право! - отсича Барнъби. - Ако не беше ти, щяхме да сме вече при Стария 
Планинец за помощ и нямаше да сме доникъде! 

- Сега вече е твърде късно за това! - заявяваш мрачно, гледайки към небето на 
изток. 

Облаците започват да порозовяват. 

- Е, момчета, след като старият елф забърка кашата, значи старият елф трябва да я 
оправи, нали така? Елате при мен, момчета! 


Фин се е настанил на един камък между теб и Барнъби. Много те е яд на него, но, 
макар и с нежелание, ти се обръщаш, за да го чуеш. 

- Имам един последен коз, който държах за всеки случай, ако се наложи в критичен 
момент като този. Знаех, че има някаква вероятност - само вероятност, държа да 
подчертая - да не успеем да стигнем до Еъри навреме и като виждам, че наистина не 
успяхме и че аз до известна степен съм виновен за това, реших да се разделя с най- 
ценното си нещо - моето златно съкровище. И то съвсем не е малко, да. Натрупано е в 
резултат на дълги години скитане и събиране! 

Двамата с Барнъби се споглеждате. Не знаете как точно да реагирате на това 
предложение. 

- Много мило от твоя страна, Фин - казваш ти. - Но това, което сега наистина ни 
тревожи, е съдбата на селото. 

Чудиш се дали малкото човече наистина си въобразява, че е възможно да купи 
спокойствие за гузната си съвест. 

- Не, не! Да не си полудял? Златото е за селото! Вземете го и го раздайте на 
селяните. Това ще намали болката от необходимостта да започнат всичко отначало, не 
разбирате ли? 

- Аа-а! - възкликваш ти. - Това наистина е щедрост! 

- Добра идея, Фин! - отбелязва Барнъби. 

- Това е най-доброто, което можем да направим сега - казва елфът. - Но времето 
тече, момчета. Трябва бързо да се върнете и да предупредите селото. Ще дойда там със 
златото след нападението, обещавам! Ще има предостатъчно за всички, честна дума! 

Едва по-късно, когато бързате по пътеката към селото, ти идва наум, че всичко 
зависи от това, доколко можеш да вярваш на Фин. 

- Какво мислиш, Барнъби? Фин дали ще дойде? 

- Надявам се. 

- Аз също. 

После се усмихваш, спомняйки си добрите чувства, които винаги си имал към Фин и 
как Фин винаги повтаряше да се доверяваш на инстинкта си. Убеден си, че малкото човече 
няма да те подведе. 


КРАЙ 

Това е едно от най-трудните решения, които е трябвало да вземаш. Но, в края на 
краищата, мисълта да поемеш отговорността приятелите и семейството ти да бъдат 
изгорени живи се оказва твърде тежка. 

- Може би си прав, Барнъби. Може би трябва само да сме благодарни, че успяхме 
точно навреме да узнаем за опасността. Хайде! - казваш ти, като прибираш ножа си и се 
отправяш обратно по склона. - Да вървим да предупредим селото! 

Пътят до дома е дълъг и изморителен. Вече е късна нощ, когато двамата с Барнъби 
минавате през градската порта. Изровеният от каруците коларски път, който служи за 
главна улица, е пуст, а повечето от къщите са тъмни. 

Не е обичайно улиците да са безлюдни. Когато набезите на драконите зачестиха, 
мъжете свикнаха да прекарват вечерите си в кръчмата „Глиганът". Там с пиене се 
опитваха да забравят за опасността, надвиснала от небесата. 

Насред площада двамата с Барнъби се разделяте. Вече сте решили, че Барнъби ще 
предупреди хората в кръчмата, а ти ще известиш баща ви. 

Баща ти е буден, когато влизаш в къщата. 

- Къде ходите? - пита той, опитвайки се да се изправи на крака. 


Меката светлина на огъня не може да скрие болката върху лицето му. Той от дълго 
време не се чувства добре, но тази вечер изглежда съвсем отпаднал. 

- Трябва да се махаме оттук, татко! - казваш ти, минавайки покрай него. - Сега! 
Тази вечер! 

- Какви ги приказваш? - пита той. 

Започваш да ровиш из стаята, да отваряш шкафове и чекмеджета, да приготвяш най- 
важните неща, от които ще имате нужда. 

- Щети обясня, докато приготвяме багажа. Моля те, побързай! Нямаме много време! 
- отговаряш ти. 

Докато събираш нещата, разказваш на баща си всичко, което научихте от златистия 
дракон. Отначало не ти вярва, но после, усещайки твоята настойчивост, започва и той да 
помага. 

След два часа конят е впрегнат и каруцата почти пълна. Баща ти изнася един 
последен предмет - люлеещ се стол, на който често обича да седи и да гледа как слънцето 
залязва. Подава го. А ти му намираш място и го завързваш. 

- Това ли е всичко? - питаш. 

- Това е. 

- Значи сме готови да тръгваме. Къде е Барнъби? 

- Ето ме - обажда се изникващият от тъмнината силует. 

Това е Барнъби - мокър до кости и вонящ като бъчва за вино! 

- Какво... какво ти се е случило? 

Той прилича на мокра кокошка. 

- Те не ми повярваха! - гневно отговаря Барнъби. - Казаха, че драконите не могат да 
говорят, после ме поляха с вино. 

- Значи никой не ти е повярвал? 

Елмо и Модред, кръчмарят, ми повярваха. Казаха, че ще съобщят на другите и ще ни 
чакат на пътя край реката. 

- Имаш късмет, че не са те убили тия пияни глупаци! - извиква баща ви и започва да 
подсушава брат ти с краищата на ризата си. 

- Сега няма време за това! - казваш ти. - Скачайте тук и да тръгваме. Скоро ще се 
развидели, а трябва доста да се отдалечим от селището. 

Колелата скърцат и конят се напъва. Каруцата, препълнена до крайност, се клатушка 
по изровения път. Край реката се срещате с неколцина съселяни и заедно оформяте 
керван, който се насочва към платото, далеч от селото. 

- Колко е жалко, че не ни повярваха повече хора - споделяш с Барнъби, след като 
обхождаш с поглед малобройната група. 

- Остави ги да се пържат в собствената си мас! - раздразнено отговаря брат ти. 

- Някои хора просто се инатят - с въздишка добавя баща ви. 

Но теб те обзема силна тъга, дълбока мъка и трайно съжаление. 

„Не така си представях нещата - мислиш си ти. - Исках да спася всички, всички до 
един!" 

Селото се губи в далечината зад вас. В него остават твои приятели, които може би 
никога няма да видиш, а и къщата, която никога вече няма да ти бъде дом. 


КРАЙ 

- Представи си, че искаш да помолиш жената на Великана да ти помогне, Фин - 
започваш ти. - Как би привлякъл вниманието и? 
- Ами, просто ще се приближа до нея и ще я прасна по крака! Точна така! 


- Добре. Ще го изпробвам. 

- Чакай малко, момко! - казва Фин, сграбчвайки те за ръката. - Нека и аз да дойда. 
Трябва да си внимателен, иначе може да те смаже с крака си. Ние, дребните хора, 
разбираме малко от тези работи. 

С няколко съвета от Фин каква точно техника да използваш, когато риташ великан, 
ти осъществяваш намерението си. Жената на Великана на бурите отвръща на твоето 
потупване с израз на весело забавление. 

- Да ме вземат мътните! - казва тя, навеждайки се да ви огледа по-отблизо. - Още 
две мъничета! Вижте го само този! 

Тя посяга надолу и се опитва да защипе Фин между едрите си пръсти. 

- Извинете, госпожо - припряно казваш ти, - но искаме да ви питаме нещо много 
важно. Онзи там горе е брат ми и ние изпълняваме неотложна задача. Мислим, че бихте 
могли да ни помогнете. 

Тя се навежда още повече, огромните и очи ви гледат съсредоточено, докато 
обясняваш колко е важно да стигнете до драконовата планина Еъри колкото е възможно 
по-бързо. Когато свършваш, тя се шляпва по бедрото и избухва в силен смях. 

- Ха-ха! Това надминава всичко! 

- Ние сме напълно сериозни, госпожо. Животът на нашите приятели и на 
семейството ни е изложен на опасност. Можете ли с нещо да ни помогнете? 

Като избърсва от очите си сълза от буйния си смях, великанката казва: 

- Не зная защо сте дошли при Негово Височество. Та той не би помогнал на малкото 
на птицата-рок, ако падне от гнездото си, а да не говорим за три малки човечета, които се 
мъчат да попречат на някакво нападение на дракони! 

- Хъм... явно са ни подвели - многозначително казваш, хвърляйки съкрушителен 
поглед към Фин. 

- И още как! Не зная как бих могла да ви помогна. Не мога да правя магии, а пък 
Негово Височество никога не се вслушва в думите ми. 

Внезапно чуваш шумотевица зад прозореца, наподобяваща плясък на криле. 
Великанката се надига от стола си и го отваря. 

През прозореца влиза най-голямата и най-пъстрата птица, която някога си виждал. 
Има царствената осанка на граблива птица, с нокти достатъчно големи да сграбчат цяла 
крава, но на вид изглежда миролюбива. Тя подрипва на един стълб за кацане. 

- И тя ли еедин от вашите... любимци? - питаш. 

- Това е Гоф. Той е птица-рок. 

- Може ли да изпълнява заповеди? - продължаваш ти. 

- Гоф? Естествено! Ще изпълни всичко, което му наредя, нали така, сладкото ми 
пиленце? - казва тя и погъделичква огромното създание под клюна. 

- А били могъл да ни заведе до Еъри? 

Гледай ти! Това изобщо не ми беше минало през ума! Предполагам, че може. На бас 
се хващам, че един чорап на Негово Височество точно ще обхване шията му и вие ще се 
пъхнете в него! 

Жената на великана отива да търси чорап, а вие с Фин се покатервате на масата да 
свестите Барнъби. Той е много изненадан от странната обстановка, в която се е озовал. Но 
за твое учудване идеята да прелети до Еъри на гърба на птицата-рок веднага му допада. 

- Винаги съм си мечтал да летя, Тоби! - възкликва той. 

Когато великанката се връща и нагласява чорапа, Барнъби се качва след теб, 
въодушевен от мисълта за полета, но Фин не е много ентусиазиран. 

- Аз съм дотук, момчета. Обещах да ви помогна да стигнете до Еъри. Както 
изглежда, вие скоро ще сте там. А щом стигнете, нататък е съвсем лесно. 

- Моля те, Фин, ела ити! - молиш тъжно. - Може да имаме нужда от те. 

С теб и Барнъби на шията си, гигантската птица крачи нетърпеливо, готова за 
отлитане. 


- Няма да имате нужда от мен. Успех, момчета! 

Няма време още да настоявате, нито дори да се сбогувате. С един смайващ скок 
птицата излита през прозореца, който само след един замах на крилете и се превръща в 
малко светло квадратче сред мрака под вас. 

Фин е на прозореца и маха. Ти махваш в отговор и се настаняваш до Барнъбди, за да 
се насладиш на полета. За нула време стигате входа на Еъри. 

Обърни на 38. 

Двоумиш се дали да позволиш на Фин да изпробва магията си. Трудно ти е да 
вземеш решение. Малкият елф ти харесва, но най-накрая необходимостта да спасиш 
селото взема превес. 

- Това е голяма саможертва, Фин. Убеден ли си, че искаш да преминеш през всичко 
това? - тихо питаш ти. 

- Да, момко, точно така е. Цената е по-висока, отколкото изобщо съм предполагал. 
Но съм напълно убеден, че трябва. Стойте с брат ти заедно там, където да мога да ви 
виждам. Аз ще се опитам да си спомня думите. 

Фин затваря очи и започва да шепне нещо. Малко по малко стените на коридора 
започват да изчезват и на тяхно място се появяват други. Виждаш голям коридор и горящи 
факли, греещи високо в поставки с формата на драконски глави. Най-сетне сте в Еъри! 

Вече не виждаш Фин. Дребната му фигурка е изчезнала напълно. „Сега той е заек -- 
мислиш си тъжно - или бобър, или катерица." Отсега нататък ще гледаш с други очи 
горските животни. И винаги ще се чудиш дали някое от тях не е твоят приятел елф. 

Обърни на 38. 

- Добре, Фин, нека опитаме. Превърни ни в призраци! - казваш и гласът ти 
прозвучава доста по-уверено, отколкото се чувстваш. 

Фин притваря очи, клепачите му потрепват и започва да говори на език, който 
никога не си слушал. 

Внезапно те обзема странно усещане. Тялото ти започва да се тресе и се чувстваш 
лек като перце, отнесено от въздуха. 

Поглеждаш към Барнъби и забелязваш, че и той се е променил. Фактически, ти 
направо виждаш през него! 

- Вървете след мен, момчета! - дава указания Фин. 

От мястото, в което се криехте, пристъпва на там, където призраците се въртят като 
гневни светещи флагчета. Те моментално забелязват Фин и се понасят към него. 

- Махайте се, вие, порочни изчадия на мрака! - извиква. - Не можете да ми 
попречите! Аз съм безсмъртен, точно така! Вървете да витаете в нечия друга бедна душа! 

Призраците кръжат край вас, вият от гняв, но нито един не ви докосва, докато 
пресичате след Фин предверието пред вратата на убежището на Стария Планинец. Фин 
смело почуква на яката врата с бастунчето си. 

Вратата моментално се отваря, а ръждивите и панти изскърцват. На прага стои 
самият Планинец и всичко във външния му вид говори за злия магьосник, точно такъв, 
какъвто веднъж баща ти го беше описал. 

- Какво виждат очите ми? - възкликва той и заплашително свъсва вежди над злите 
си очи. - Елф? 

Фин отново притваря клепачи, промърморва нещо под носа си и вие с Барнъби 
възвръщате предишния си вид. 


- Охо! И момчета - от селото, без съмнение. Е, нямам време за евтини салонни 
трикове. 

Понечва да затвори вратата, но Фин бързо мушва бастунчето си между пантите. 

- Не бързай толкова, шарлатанин такъв! Моите приятели искат да поговорят с тед. 
Говори, момко! 

С треперещ глас разказваш събитията от следобеда - как срещнахте дракона и как 
той ви съобщи за надвисналата над селото нападение. 

- Разбирате ли, сър - завършваш ти, - мирът между драконите и селото вече е 
постигнат. На тях просто не им е съобщено. Ако успеем да стигнем до Еъри преди изгрев, 
ние можем да ги убедим, че не е нужно да ни нападат. Помогнете ни! Само с магия можем 
да стигнем там навреме. 

Сърцето бие лудо в гърдите ти. Страх те е от стария магьосник и зловещата му 
външност. И то съвсем основателно след всичко, което си чувал за него. Стария Планинец 
е точно толкова ужасяващ, колкото го описваше баща ти. 

Той се навежда и те гледа втренчено с каменно лице, с изгарящи като огън очи. 

- Аз имам приятели сред драконите - казва той. - Гака че не съм съвсем сигурен на 
чия страна да застана. 

- Но тук няма никакви страни! - храбро се намесва Барнъби. - Изобщо няма нужда 
от война! 

- Тихо! - изревава Стария Планинец и Барнъди се свива разтреперан. 

През това време Фин се промъква в жилището на Стария Планинец и започва да 
разглежда книгите по етажерката. 

- Я вик ти! - измърморва той, като издърпва от най-долната поставка книга, голяма 
почти колкото него. - Дали ме лъжат старите ми очи или тази книга наистина принадлежи 
на Великана на бурите? 

- Изчезвай оттам, малко дяволче! - изкрещява Стария Планинец и се втурва към 
елфа. 

Фин се стрелва зад теб, търсейки защита. 

- Фин, не си особено любезен - казваш ти. 

- Нито пък смятам да бъда любезен с такива като него! 

- Бих послушал приятеля си, ако бях на твое място, елфче! - заявява Стария 
Планинец с неприкрита злоба в гласа. После се изпъчва в цял ръст. - Ще се оттегля, за да 
обмисля молбата ви. Чакайте тук! 

Той се обръща рязко и отива до отсрещната стена на стаята. Там има врата. Отваря я 
и излиза. 

- Е, това ми харесва! - казва Барнъби, изненадан. - Сега какво ще правим? 

- Ще чакаме и да се надяваме, че ще се върне бързо - отговаряш ти. - Утрото едва ли 
е далеч. 

- Нямаше да се безпокоя за утрото - започва Фин, като пак наднича към огромната 
книга. - С тази книга с магии - продължава той - ще се изправите пред драконите, дълго 
преди зората да зачерви небето. 

- За какво говориш? - питаш ти. 

- Аз зная езика на тази вълшебна книга. Сам мога да направя магиите, но първо 
трябва да се измъкнем оттук. 

Той взема книгата под мишница и се насочва към вратата. 

- Чакай малко, Фин! - казваш ти. - Първо на първо, тази книга не е наша. И второ, 
какво ще стане със Стария Планинец? 

- Този дърт празнодумец? - пита Фин и пренебрежително махва с ръка. 

- Аз съм с Фин! - обявява Барнъби. - Да вземаме книгата и да тръгваме. 

„Направо страхотно!" - мислиш си ти. Сега е твой ред да решиш. Да се довериш ли 
на Фин да използва книгата, за да ви пренесе до Еъри или ще настояваш да изчакате 
връщането на стария магьосник? 

1) Ако искаш да изчакаш магьосника, обърни на 15. 

2) Ако избереш да се довериш на Фин, обърни на 20. 

Хвърляш поглед към Терън, който заповядва на хората си, докато те работят по 
приготвянето на бивака. „Гочно така ще се разпорежда и с Барнъби и мен! - мислиш си 
ти. - Ако реши, че не трябва да ходим, няма да ни пусне." 

Решаваш да не му дадеш такава възможност. Вместо да му разкажете за драконите и 
за вашата неотложна задача, вие се връщате при другите и мълчите. 

Лагерът скоро е готов и не след дълго мъжете се разполагат за вечеря. Обещал си на 
Барнъби, че може да хапне, но сега вече не знаеш дали да го изчакаш да се нахрани. Във 
въображението си постоянно виждаш дракони, които връхлитат над селото и го 
опожаряват с огнения си дъх. 


„Грябва да се махаме оттук! - повтаряш си непрекъснато. - Иначе няма да успеем да 
стигнем до Еъри навреме." 

Най-накрая намираш удобен момент да кажеш на Барнъди, че е време да тръгвате. 
Той възразява, но ти оставаш непреклонен и няколко минути след това вече сте нарамили 
торбичките си, сбогували сте се със смаяния Терън и напускате лагера. 

- Можеш поне да ме оставиш да си доям! - недоволства брат ти. 

- Имаме важна среща призори, Барнъби. Не трябва да закъсняваме! 

Просторните мочурища са насечени от коларски пътища и пътеки. Бързо откривате 
тази, която е в желаната от вас посока. Вървите по нея около час. Най-накрая, излизайки 
на някакво хълмче, сядаш за почивка. Барнъби се пльосва до тед. 

От по-изгодната позиция тук, на височината, виждаш цялата равнина. Гя се простира 
като море от трева чак до планинската верига Ейлур Рейндж. 

- Предполагам, че ще прекосим тази равнина и ще стигнем до планината, преди 
нощта да падне - казваш ти. - Убежището на Стария Планинец е там, в далечината, точно 
зад онези хълмове в подножието на планината. 

- Това значи, че ще сме там по тъмно - констатира Барнъби и прави гримаса. - Това 
хич не ми харесва. 

- И на мен също, но нямаме голям избор. 

Решаваш, че можете да си позволите още десетина минуги почивка, преди да 
тръгнете. Ако искате да стигнете до Бъри навреме, трябва да вървите без спиране. 

Посягаш към торбичката. Вместо протритото кожено ремъче, ръката ти хваща нещо 
твърдо, увито в парче плат. 

Стреснато се обръщаш. Това е ръка и принадлежи на малко човече, не по-високо от 
шестдесет сантиметра, облечено в тревисто зелено. Той се опитва да открадне торбата! 

- Барнъби! Спри го! - извикваш ти. 

Макар че торбата е доста тежка, малкото човече подскача с нея през тревата с 
невероятна скорост. 

Барнъби се спуска след него. Ти си малко по-назад и се чудиш как да хванете в капан 
дребното създание, преди да се измъкне. 

- Това е елф, Барнъби! Задръж поглед върху него! Не го изпускай! 

Тревата на хълма е по-ниска от тази в равното, но въпреки това човечето е 
достатъчно мъничко да изчезне в нея. Тичаш напред-назад в зигзаг, като отчаяно се 
опитваш да го държиш в полезрението си. Чувал си, че щом веднъж бъде забелязан, елфът 
изгубва силата си да става невидим, докато онзи, който го е забелязал, не го изпусне от 
погледа си. 

Най-после дребосъчето завива към теб и ти успяваш да се изпречиш пред него. Той е 
толкова зает да гледа назад към Барнъби, че те вижда едва, когато се спъва в крака ти. 

- Хванах те най-сетне! - изкрещяваш ти, като здраво го сграбчваш за ръката. 

- Чудесно, Тоби! - извиква Барнъби, тичайки към теб. - Но къде е торбата? Не е у 
него! 

- Ах ти, малък крадльо, къде е тя? - в гнева си започваш силно да разтърсваш 
малкото човече. 

- По-спокойно, Тоби! - казва Барнъди. - Нека чуем какво ще каже. 

- Уф! - въздъхва елфът и подпира малката си главица с две също тъй малки 
ръчички. - Чувствам се като разглобен. 

- Казвай къде ми е торбичката? - настояваш ти. 

- Много е ценна, така ли? Някакво богатство, може би? Или вино? 

- Ако искаш да знаеш, вътре има нокът - нокът от един дракон, който намерихме 
днес и който умираше. 

- Ха-ха! - разсмива се елфът и се шляпва по коляното. - Страхотен си, момко! 
Миризлив десерт за някакъв любител на мърша, така ли? Парче гниеща плът, позеленяла и 
мухлясала отдолу? Не продавай грънци на грънчаря, момко! Няма да ти еот полза. 


- Не ми ли вярваш? 

- Нито на една дума! 

- Тогава ще ти разкажа как се сдобихме с този нокът! 

Много бързо преразказваш събитията от този следобед. Когато стигаш до мястото за 
нападението над селото, малките гъсти вежди на елфа се повдигат от интерес. 

- Значи вашата мисия е да искате пощада, така ли? - доволен възкликва елфът. - 
Кръстосани шпаги на крепостния вал! Опасност по бойните полета! Точно това, за което 
ние, елфите, живеем! Ех, цяла камара злато давам, за да бъда включен в такова 
приключение! 

- Не става, елфче. Всичко, което искаме, е да получа обратно торбичката си. 

Брат ти те прекъсва. 

- Може да не е толкова лоша идеята да имаме елф с нас, Тоби. Смята се, че те носят 
късмет, нали знаеш? 

Малкото човече подскача нагоре-надолу от възбуда и се опитва да те погледне в 
очите, макар че не успява съвсем. 

- Може би тази вечер ще ни трябва малко късмет - довършва Барнъди. 

- Ще бъде опасно! - обръщаш се към елфа ти. 

-Зная! - изчуруликва весело малкото човече, танцувайки бърза джига. 

- Няма да има шеги и глупости. Това пътуване е твърде важно. Ще трябва да 
изпълняваш всичко каквото ти се каже. 

- Ще изпълнявам! Ще изпълнявам! 

- Добре, тогава. Къде ми е торбичката? 

- Точно под носа ти! 

Елфът разтваря тревната покривка, под която лежи торбичката, сгушена между 
туфите като яйце на птица. Бързо я вдигаш от земята и започваш да я наместваш на гърба 
си. 

- Добре, елфе, можеш да дойдеш! Но те предупреждавам, че няма да е лесно. 

- Иха! - изпява малкото човече. 

Пак започва да танцува джига - толкова бързо, че краката му губят очертанията си. 
Сграбчва Барнъби за ръката и танцува няколко стъпки с него. 

- Захванали сте страхотно нещо, момчета! Страхотно нещо! - извиква той. - Казвам 
се Фин и няма да ви създавам неприятности. Даде ли веднъж дума, елфът се обвързва 
завинаги. А сега ви давам моята дума! Точно така! И то съвсем доброволно. А сега - пита 
най-после, осъзнал, че се готвите да тръгвате - накъде ще вървим? 

- При Стария Планинец. 

- Стария Планинец? Да ме вземат дяволите! При този зъл магьосник? Че за какво ви 
е притрябвало да се срещате с него? 

- Иаз това се питам - мрачно заявява Барнъди. 

- Трябва ни магия, за да стигнем до Еъри навреме. Без вълшебство в никакъв случай 
няма да успеем. 

- Щом е така, трябва ви Великана на бурите, а не Стария Планинец. 

- Великана на бурите? - с питащ глас казва Барнъби. 

- Ъхъ. От своя планински дворец той направлява бурите, които минават над 
планините. Това е важна работа! Точно така! Приятел е на драконите, но е известен с 
почтеността си! Точно така! 

Нищо не знаеш за Великана на бурите, но имаш представа какъв е Стария Планинец. 
Знаеш, че е опасно да се ходи при него, особено нощем. Дали да промениш плана си и да 
тръгнеш да търсиш Великана на бурите, вместо Стария Планинец? Или да продължиш 
към Стария Планинец? 

1) Ако решиш да продължиш, за да се срещнеш със Стария Планинец, обърни на 24. 

2) Ако предпочетеш предложението на Фин да отидете при Великана на бурите, 
обърни на 21. 

- Нямаме време да се връщаме, Барнъби. Ще трябва да минем по моста. Нека бъда 
пръв - аз съм по-лек. 

Барнъби се отдръпва и ти стъпваш на първата дъска. Мостът простенва под тежестта 
ти. 

Мостът се състои от три успоредни въжета, две от които поддържат дъските, а 
третото служи за опора на ръцете и е на известно разстояние над тях. Хващаш се здраво за 
опорното въже и правиш още една стъпка. Моментално чуваш друго силно проскърцване. 

След още две крачки мостът застрашително увисва. Опорното въже е вече високо 
над главата ти. Грябва да се протегнеш, за да го стигнеш. Далече под теб реката се пени 
като врящ казан и от време на време проблясва с мистериозни сини светлини, сякаш е 
вълшебна. 

- Внимателно, момко! - подвиква Фин, който от другата страна наблюдава 
придвижването ти. - Дръж се здраво! 

- За бога, Тоби, дръж се здраво! - повтаря Барнъди. 

Внезапно, със звук наподобяващ плясък на камшик, едно от въжетата, на които се 
крепят дъските, се скъсва. Дъските моментално щръкват нагоре, а няколко, които не са 
били завързани, се устремяват към реката под тед. 

Ти се клатушкаш на опорното въже и гледаш как падат. Сърцето ти бие като 
барабан. Ако не беше опорното въже, щеше да се устремиш към бездната заедно с тях. 

- Не мърдай, Тоби! Идвам! - извиква Барнъби. 

- Недей, Барнъби! - изкрещяваш ти, виждайки го да се хваща за опорното въже. - В 
никакъв случай! Няма да ни издържи! Нищо ми няма! Ще се справя! 

Сега всичко зависи от твоята издръжливост. За нещастие обаче другият край е така 
далече! 

Местиш длани една след друга и предпазливо напредваш над зеещата бездна. 
Съсредоточен си само върху следващото захващане и нищо друго. Въжето е старо и 
протрито. Краищата на твърдите нишки се забиват в пръстите и дланите ти като стотици 
малки тресчици. Едва издържаш. За малко да се пуснеш. 

„Не трябва да поглеждам надолу! - повтаряш си отново и отново. - Не трябва! 
Погледна ли надолу още веднъж със сигурност ще се изпусна. Не трябва да поглеждам 
надолу!" 

Леко приведен, Фин с безпокойство те наблюдава от другата страна. Вперваш в него 
очи и не поглеждаш другаде, като ти се иска той да се приближава по-бързо. 

Мислиш за селото и за драконите, и за голямата отговорност, която по някаква чиста 
случайност се стовари върху твоите рамене. 

Преместваш длан след длан. 

- Ще се справиш, момко! Малко остава! - провиква се Фин. 

Преместваш длан след длан. 

С последни сили поставяш крак на скалната тераса, на която е застанал Фин. Ти си 
на спасителния бряг. 

- Чудесно, момко! Чудесно! 

Въздъхваш с облекчение. Но имаше един миг там, над бездната, когато се 
съмняваше дали ще успееш. 

Барнъби хвърля неуверено поглед към въжето. Няма друг избор. Трябва да премине 
при вас и въжето е единствената възможност. 

Сграбчва се храбро за него и се залюлява над бездната. За миг се клатушка 
отпуснато, после се съвзема и започва да се придвижва като теб, по същия изтощителен 
начин - длан след длан. 

Чуваш тежко бухване зад тед и бързо се обръщаш. Фин поглежда стреснато нагоре. 

- Нещо идва! Бързо, момко, зад тази скала! 


Точно в този миг опорното въже, на което виси Барнъби, се скъсва. С крайчеца на 
окото си виждаш как той се е впил в него, борейки се за живота си, докато полита към 
стената на бездната с главоломна скорост. 

Парализиран си от ужас, когато Барнъби изчезва от погледа ти. Колебаеш се! Дали 
да се скриеш с Фин и да се надяваш, че който и да идва няма да ви забележи и ще можеш 
да спасиш Барнъди, или да зарежеш всякаква предпазливост и веднага да се опиташ да 
спасиш брат си? 

1) Ако мислиш, че трябва да се скриеш с Фин, обърни на 17. 

2) Ако решиш веднага да се притечеш на помощ на Барнъби, обърни на 2. 

Докато се опитваш да вземеш решение, внимателно оглеждаш ужасяващата химера, 
която пази пред вратата. Барнъби не изглежда особено въодушевен да се изправи срещу 
нея, нито пък ти. 

- Добре - казваш, - да се опитаме да намерим Хилио. 

Внимателно се придвижвате от колона до колона, докато се отдалечите на безопасно 
разстояние от химерата. 

Продължавате надолу по коридора и стигате до някаква осветена стая. Надзърташ и 
виждаш дракон, кацнал на една греда, високо до тавана. Колебаеш се дали да се 
приближиш. Той ви забелязва и се спуска долу. 

- Човеци! - извиква. - Човеци! Обявете тревога! 

- Не, не! - казваш. - Ние сме приятели! 

Но е безполезно - за броени секунди сте обградени. Стражите ви отвеждат в 
тъмница, няколко етажа по-надолу. Грубо ви бутват през отворена бронзова врата, която 
се затръшва след вас. 

- Защо не им показа нокътя на дракона? - пита Барнъди. 

- Страхувах се, че няма да ми повярват и ще го вземат. 

- Нокът на дракон? - пита глас от другата страна на стаята. 

В тъмнината се появява дракон. Изглежда малко измършавял, но има люспи с 
цветовете на дъгата, същите като на Боспъръс. 

- Та вие сте човешки същества! - възкликва той. - Еъри не е място за вас. Ние не 
допускаме хора тук! 

- Не сме при вас по собствено желание! - заядливо отговаря Барнъби. 

- Казахте, че имате нокът на дракон. Откъде сте го взели? - отново пита драконът. 

Бързо разказваш историята от предишния ден и завършваш с това как Боспъръс умря 
и ви каза да отрежете нокътя на предния му крак. 

- Боспъръс е мъртъв? - ахва драконът, явно потресен. - Това е ужасно! И казвате, че 
е бил на път за тук с новината, че вече е постигнат мир! 

- Да. Преди да бъде убит от дракон на име Клито. 

Последните ти думи като че ли нанасят на дракона тежък удар. Той се свлича тежко 
до стената на тъмницата и няколко секунди с празен поглед гледа пода. 

- Никога не бих повярвал, че Клито е способен на такова нещо. Амбициите му са по- 
големи, отколкото предполагах. 

- Ати кой си? - питаш, пристъпвайки по-наблизо. 

- Казвам се Хилио. 

- Хилио! - възкликва Барнъди. 

- Та ти си точно този, с когото Боспъръс ни посъветва да се свържем! - обясняваш. - 
Той каза, че ти ще можеш да ни помогнеш. 

- Явно е сгрешил - заявява драконът, като безпомощно кимва към заобикалящата ви 
обстановка. 


Внезапно вратата се отваря със замах и влиза друг дракон, следван от две химери - 
стражи. Веднага го разпознаваш - това е Клито. 

- Значи правилно са ме информирали! - възкликва Клито. - В Еъри са проникнали 
шпиони на хората! 

- Не сме шпиони! - извиква Барнъби. - До вчера следобед дори изобщо нямахме 
представа, че драконите могат да говорят! 

Хилио чевръсто скача на крака и разцепва въздуха с опашка. 

- Няма да ти се размине, Клито! Колко време според теб ще е нужно на Съвета да 
открие, че Боспъръс вече е бил сключил мир с техния крал? 

- Колко време ли? Никога няма да стане! - отвръща Клито. - След малко Съветът ще 
се измори да чака завръщането на Боспъръс. И тогава всички ще гласуват за започване на 
нападението. А щом веднъж се вдигнем във въздуха, мирното споразумение ще е без 
значение. 

- Това е един черен ден за драконите! - с горчивина поклаща глава Хилио. 

- Стражи! Обезоръжете тези шпиони! - заповядва Клито. - По-късно ще реша как да 
се разправя с тях. 

Химерите вземат от теб и Барнъби всичко, включително и торбите ви. 

- Какво ще правим сега? - пита Барнъби, след като излизат. - Те взеха торбата и 
нокътя на дракона в нея. 

- Зная - въздъхваш. - Сега дори и да можем да влезем на събранието, няма с какво 
да ги убедим, че сме пратеници на Боспъръс. 

- Положението не е много розово! - казва Хилио, но изведнъж изправя глава и се 
заслушва. - Чувам гласове от събранието през тази вентилационна шахта. 

В единия от ъглите на тавана, близо до Хилио, виждаш кръгла дупка. Доближаваш 
се. Чуваш гласове. 

- Тази шахта води ли до съвещателната зала?) - питаш ти. 

- Предполагам - отговаря Хилио. - Защо? 

- Защото един от нас би могъл да се изкатери през нея, да влезе при драконите и да 
им каже истината! Може би все още имаме възможност да спрем нападението! 

Барнъби поклаща глава. 

- Нокътя на дракона не е в нас, забрави ли) Клито ще каже, че лъжем. 

- Това едва ли ще е по-лошо, отколкото сегашното ни положение! Все пак е някакъв 
шанс! 

- Мисля, че е по-добре да намерим начин да измъкнем Хилио оттук! - заявява 
Барнъби. - На него може и да повярват. 

Разбираш, че няма много време. От това, което чуваш в момента, Съветът се готви да 
гласува. Дори и да успееш да се изкачиш през шахтата, може да се окаже твърде късно. Да 
опиташ ли през шахтата или да се опиташ да освободиш Хилио с надеждата, че той по 
някакъв начин би могъл да спре нападението? 

1) Ако искаш да се изкатериш по шахтата, обърни на 35. 

2) Ако решиш да останеш и се опиташ по някакъв начин да освободите Хилио, 
обърни на 41. 

Тръгваш по лявата шахта и на около три метра по-надолу излизаш от нея в някакво 
по-просторно място. Тъмно е. Трудно е да определиш колко е голямо. 

„Гакова пространство тук нямаше преди" - мислиш си ти. 

Обръщаш се, за да се изкачиш обратно. Но стълбата, прогнила от старост, се скъсва 
под тежестта ти и в следващия миг летиш надолу. 


Невероятно е, но се приземяваш върху нещо меко, нещо меко и лепкаво - може би е 
някакво легло? За момент лежиш там, благодарен, че не си се пребил или счупил краката. 

Успокоението ти скоро преминава в отчаяние. Започваш да проумяваш 
Оезнадеждното си положение. 

„Как можах да го направя! - мислиш. - Тръгвам съвсем сам, губя безценно време, 
едва не ме изяжда някаква огромна птица и накрая изчезвам в забравена миньорска шахта, 
толкова отдалечена, че никой никога няма да ме намери! Междувременно нападението на 
драконите ще се проведе, както е планирано!" Заслужаваш сам да се напляскаш, защо 
изобщо започна да се катериш по шахтата? 

Внезапно се стряскаш от неочаквано движение в мрака. Мускулите ти се стягат. 

Чуваш още един звук, също като предишния, идващ от същата посока - шум от 
тътрене, сякаш много крака се движат едновременно. Напрягаш се да видиш какво е то. 

Опитваш се да станеш. Но каквото и да е това, на което си паднал, не те пуска. 
Лепкаво е като лепило. 

„Не - поправяш се, опипвайки нещото с пръсти, - прилича повече на канап, натопен 
в сироп... или... или..." 

Сърцето ти направо спира. 

- Паяжина! - изкрещяваш на глас. 

В главата ти бликва ужасяващата мисъл. Гигантско яйце... Гигантска птица... 
Гигантска паяжина... Изведнъж странният шум вече не е загадка за теб. Обзема те 
смразяващ страх. Загубваш самообладание. Започваш да се мяташ в паяжината и бясно 
дърпаш нишките. Най-накрая успяваш да стъпиш на сигурна почва. Докато се изправяш, 
докосваш нещо твърдо в паяжината, приличащо на кръгла топка с размери на голяма 
ЧИНИЯ... 

Гигантският паяк, който чуваш, но не виждаш, започва силно да писука. 
Инстинктивно отдръпваш ръка. Писукането веднага спира. 

„Това са яйцата на паяка! - сещаш сети. - Нищо чудно, че се тревожи!" 

Протягаш ръце и напипваш още от твърдите, кръгли предмети. Всички са накуп. 

„Паднал съм върху мрежа, пълна с яйца на гигантски паяк!" - обезумял разбираш ти. 

Ужасният страх ти дава сила да се освободиш и започваш да се отдалечаваш гърбом 
от паяжината. Паякът се раздвижва. По посоката на шума разбираш, че се е настанил 
между теб и неродените паячета. 

„Как да се измъкна оттук?" - чудиш се ти. 

Паякът продължава да се движи. Избързва вляво от теб. За да го избегнеш, 
моментално отстъпваш встрани, надясно. Той прави още едно движение и ти пак се 
отдръпваш от пътя му. 

С ръка докосваш нещо на стената. „Ръкохватка! - разбираш бързо. - Джуджетата 
сигурно са живели в тази стая. Паякът ме изтикваше насам. Знаел е, че там има дръжка. 
Той също не ме желае тук, както и аз не искам да оставам повече!" 

Бързо хващаш дръжката, която се оказва друга стълба, изсечена в скалата. Започваш 
да се изкачваш далеч от леговището на паяка. Осланяйки се на късмета си, решаваш да се 
върнеш и да тръгнеш по тунела вдясно. 

Обърни на 36. 

„Може би Барнъби е прав - мислиш си ти. - Може би трябва да отидем пеш." 

- Фин! - извикваш силно. - Остави книгата! Решихме да вървим дотам пеш. 

- Да вървите? - пита малкото човече, вперило във вас широко ококорените си от 
изумление очи. - Никога няма да успеете, момчета, дори и да тичате! Само погледнете, 
момчета. Може да има двадесет левги, а може и повече. 

- Бе, не може да е чак толкова далече! - присмива се Барнъби. 

- А, може, може. Така е, за съжаление! Но с едно малко вълшебство ще ви изпратя 
там живи и здрави, преди да успеете да мигнете. 

- Зарежи това, Фин. Решили сме вече - казва Барнъди. 

Тупва те по гърба и двамата поемате по посока на светлините. 

- Почакайте малко, момчета! - умолява ви Фин, като се втурва заедно с вас. - Не се 
бойте от вълшебствата. Къде сме без тях? Ето - слънцето се издига сугрин, луната през 
нощта - има ли нещо по-вълшебно от това? Вие просто сте свикнали с тях и не ги 
забелязвате. 

Отказваш да го слушаш. Вече си решил. Освен това планината вече изглежда по- 
близо. Вие с Барнъби упорито продължавате и не след дълго мъничкият Фин се 
присъединява отзад, пристъпвайки мрачно, а книгата, която с толкова усилия откраднахте, 
лежи забравена някъде сред камънаците в равното. 

Вървите дълго. Най-после стигате до върха на високо възвишение. Пред вас се 
разстила огромно равно пространство, което сега се вижда съвсем ясно. Преди не се е 


забелязвало. Планинският връх мига със светлините си в далечината. От тази удобна 
позиция виждаш колко далеч оттук е Бъри. Разбираш, че пеша никога няма да стигнете до 
нея преди изгрев. Сърцето ти се свива. 

- Тоби - тихо казва Барнъби, вперил поглед към безкрайното пространство пред вас, 
- наистина си мислех, че ще успеем. Сигурен бях. 

- Зная, Барнъби. Няма значение - отговаряш ти, почти през сълзи. 

Сядаш на някаква канара наблизо, хванал с ръце главата си. Чудиш се дали Барнъби 
наистина осъзнава какво сте изгубили и как огромната отговорност се е изплъзнала между 
пръстите ви. 

- Не се измъчвай, синко! - успокоява те Фин, подскачайки на камъка до теб и 
поставя ръка на рамото ти. - Не го приемай толкова навътре. Ти все пак направи опит! 
Точно така! И то много храбър при това... Виж! Небето вече порозовява! 

Поглеждаш нагоре и виждаш през сълзи, че дребосъчето е право. Небето на изток е 
започнало да изсветлява, осеяно от ярки розови петна. 

Тогава виждаш и нещо друго, от което сърцето ти почти спира. От планинския връх 
в далечината се издига редица от черни фигури. Първата вълна дракони е на път за селото 
ви. 

- Положението е отчайващо, Барнъби! Ще трябва да направя опит през 
вентилационната шахта. 

Барнъби се съгласява и с помощта на Хилио се промъкваш в шахтата. Когато стигаш 
до нивото на залата за съвещания, разбираш, че е празна. 

„Сигурно са вече на върха на планината и се подготвят да започнат атаката!" - 
мислиш си ти. Ще трябва да побързаш, ако искаш да ги спреш! 

Шахтата се издига нагоре и ти продължаваш да вървиш по нея. Когато се изкачваш 
по-високо, започваш да чуваш гласове. 

- Обещавам ви, братя, че шпионите, които убиха Боспъръс и отрязаха нокътя му, ще 
бъдат най-жестоко наказани! 

Това е Клито! Той е открил драконовия нокът в торбата, но слава богу нападението 
още не е започнало. Все още има време. 

Подновяваш усилията си да се изкатериш по-бързо. Над теб виждаш малка кръгла 
дупка. „Надявам се да извежда на върха!" - молиш сети. 

- Ще положим нокътя на Боспъръс тук, на върха на нашия наследствен дом, на 
самото място, от което се готвим да започнем нападението, за да отмъстим за смъртта му! 
- продължава гласът на Клито. 

Най-после стигаш горе. През малкия отвор виждаш краката на десетки дракони. 
Събираш кураж, отместваш решетката, покриваща дупката и се появяваш сред тях. 

- Чакайте! - извикваш ти. 

Драконите отстъпват няколко крачки изненадано. Всички, освен Клито. 

- Ето го единият от шпионите - казва той и прави крачка към теб. - Явно не съм го 
заключил достатъчно добре. 

- Не аз убих Боспъръс, а ти, Клито! Ти го уби най-хладнокръвно, така че Съветът 
никога да не научи истината. А истината е, че Боспъръс е постигнал мирно споразумение с 
крал Олаф и кралят е обещал да премести селото! 

- Лъжа! - изпищява Клито. - Безсрамна лъжа! 

- Не, нее! - очите ти обхождат другите дракони. 

Очевидно е, че не ти вярват. 


Как искаш драконовият нокът да беше у теб! Той е тук, но драконите смятат, че си го 
откраднал. 

Тогава забелязваш нещо на пръста на Клито. Пръстенът, който е взел от Боспъръс! 

- Откъде имаш този пръстен, Клито? - питаш ти. - Можеш ли да обясниш? 

- Даде ми го един приятел - отговаря драконът, като се опитва гласът му да звучи 
съвсем естествено. 

- Това е лъжа! Този пръстен е бил даден на Боспъръс от Крал Олаф в знак за мир! Ти 
си го откраднал, когато убиваше Боспъръс! На бас се хващам, че е надписан! 

- Не ставай смешен! - казва Клито и издърпва пръстена от дългия си шип. 

Внезапно го изпуска. Пръстенът подскача върху камъните. Издрънчава. После 
отскача над стената, която заобикаля върха. Втурваш се към стената. Има поне хиляда 
метра! Пръстенът е изгубен завинаги. 

- Изморих се от обвинения! - с неумолим глас заявява Клито и свирепо те гледа. 

После дълбоко си поема дъх. 

Знаеш какво възнамерява да направи. Ще те изпепели, тук и сега, с огнения си дъх. 
Бясно се оглеждаш наоколо за нещо, с което да се защитиш. Погледът ти се спира на 
драконовия нокът и ти го грабваш. 

Твърде късно! Пламъкът от дъха на Клито те обгражда и нокътя се нажежава до 
бяло. Пускаш го моментално, смаян, че още не си опечен. 

- Гледай ти, също както е в легендата! - възкликва един от драконите, докато всички 
гледат как нокътя гори. 

- Каква легенда? - питаш неспокойно. 

- В нея се разказва, че изгорят ли се ноктите на дракон, те ще призоват призрака на 
жертвата и той ще посочи убиеца - отговаря драконът. - Това е много стара легенда. Не 
съм сигурен дали все още някой и вярва. 

Внезапно нокътят започва да изпуска струя плътен дим. Димът се издига, завърта се, 
навива се и придобива очертанията на позната фигура. Това е Боспъръс! 

Изглежда съвсем като жив, само че без нокът на предния крак. Междувременно 
нокътят става прозрачен като призрачно видение. После фигурата потрепва и настъпва 
обрат - нокътят се вкоравява, а фигурата на Боспъръс избледнява. Най-накрая Боспъръс 
напълно изчезва и остава само нокътя. Той помръдва, после се катурва извън дима и пада 
в краката на Клито. 

Всички дракони поглеждат към Клито. 

- Хей, чакайте малко! - казва той и отстъпва назад. 

Драконите не искат да го чуят. Бавно се приближават към него. 

Ти стоиш като закован и гледаш как напредват. 

Внезапно Клито размахва криле и се извисява над Бъри. 

- Проклети да сте! - провиква се той надолу. - Проклети да сте всичките! 

После се накланя, замахва мощно с криле и изчезва от очите ти. 

По-късно, когато се връщаш във вътрешността на Еъри, за да освободиш Барнъби и 
Хилио, ти им разказваш всичко, което се случи с теб. 

- И тогава Клито просто отлетя! - завършваш ти. - Другите дракони не мислеха, че 
някога ще се осмели да се върне. 

- Надявам се да е така! - казва Барнъби. 

- Както и да е, вече вярват на нашия разказ за мирното споразумение. Отсега нататък 
селото ни е избавено от драконовата заплаха! 

- Амин! - казва Хилио, ухилен. 

И като махате с ръка за сбогом, вие с Барнъби поемате дългия път надолу по 
планината към селото. 

Препускаш надолу по шахтата вдясно и с облекчение виждаш, че Барнъби те чака. 

- Тоби, няма да повярваш какво открихме! 

С високо вдигната над главата факла, той те води надолу през тунела. Чуваш 
мелодия, изпълнявана от женски глас, който звучи мистериозно като музикален трион. 
Побиват те тръпки от този звук. 

- Какво е това? 

- Шшт! - предупреждава те брат ти. 

Барнъби те отвежда до една паднала греда, зад която се крият Фин и Елрик. По- 
нататък пред себе си виждаш същество като от приказките. Змия с глава на жена се 
поклаща и пее. Зад нея се вижда странно ярка светлина. 

Елрик се обръща към теб: 

- Това е нага - дрезгаво прошепва той. - Трябва да внимаваме. Те са много отровни. 

- Ахъ! И сигурно пазят съкровище. Сто процента е така! - добавя Фин. 

- Има ли начин да я заобиколим! - интересуваш се ти. 

Елрик поклаща глава. 

- Еъри е зад нея. Виждаш ли онази светлина? Съкровището, което пази, е 
драконовото съкровище, сигурен съм! 

- Трябва да намерим начин да минем край нея - казва Барнъди. 

Поддържайки се на извивките си и полюшвайки се, тя ти заприличва на червей. От 
това сравнеше ти идва нещо наум. 

- Имам план! - обявяваш ти. - Върнете се до шахтата, която води нагоре, вие 
всички, и ме чакайте там. Аз ще се „погрижа" за нея. 

Спътниците ти започват да възразяват, но ти настояваш. Когато се скриват от 
погледа ти, поемаш дълбоко дъх и се обръщаш с лице към нагата. 

Излизаш от скривалището и нехайно се приближаваш към нея, после внезапно се 
навеждаш и грабваш шепа от златото, което пази. Нагата изпищява, сякаш е прободено 
сърцето и. Спускаш се да бягаш и нагата се извива след теб. 

Изумен си от скоростта, с която се движи това същество. Налага ти се да препускаш 
с все сили, за да запазиш преднината. Хвърчиш надолу по дългия тъмен коридор към 
точиците светлина от запалените факли на приятелите ти. 

Когато стигаш до шахтата, ти се изстрелваш по нея, лазейки към повърхността. 
Отначало не си сигурен, че те е видяла, но после чуваш как люспите и стържат скалата 
под тед. 

Катериш се като бесен, сграбчвайки стъпалата на стълбата, докато стигаш до другата 
шахта, която откри преди малко. Стрелваш се в нея и се скриваш. Дългото тяло на нагата 
се изпързулва покрай теб. След няколко секунди я чуваш да вика, после викът рязко секва 
и се чува крясъкът на грамадната птица, който отеква нагоре и надолу из планината. 
Потрепервайки облекчено, ти се спускаш надолу и се присъединяваш към приятелите си. 

- Какво стана с нагата? - неспокойно пита Барнъди. 

- Грабна я една ранобудна птичка! - отговаряш ухилен. - А сега да се връщаме и да 
поразгледаме онова съкровище! 

Когато стигате при съкровището, Фин вече танцува върху него, а Елрик седи отгоре. 

- Чисто злато! Тон и половина, а може и повече - вика Елрик. Загребва шепа монети 
и ги оставя да се изцедят между пръстите му. 

- Богати сме! Богати сме! - припява Фин. - Чудесна работа свършихте, момчета! - 
добавя екзалтирано той. 

- Тук има достатъчно да се купи цяло ново село! - възкликва старото джудже. - И 
ще остане! 


- Той е прав, Тоби! - разгорещено казва Барнъби, а златото блещука в очите му. - 
Вече няма никакъв смисъл да ходим до Бъри! Можем да се върнем у дома, да евакуираме 
всички и да компенсираме загубите! 

- Така изглежда прекалено лесно! - казваш ти. - Но най-напред трябва да пренесем 
златото до селото, като внимаваме да не ни го откраднат. После трябва да изнамерим 
справедлив начин за разпределянето му. Струва ми се, че все пак ще е по-добре първо да 
отидем до Еъри и да предотвратим нападението. 

- И да се изправим пред други опасности? - изфучава Барнъди. 

Трябва да признаеш, че идеята на Барнъби изглежда съблазнителна. Дали да вземеш 
златото и се върнеш у дома или да продължиш към Еъри? 

1) Ако искаш да вземеш златото и се върнеш у дома, обърни на 13. 

2) Ако решиш да продължиш към Еъри, обърни на 39. 

Кимваш на брат си да се отдръпне назад от моста. 

- Не можем да рискуваме с това разнебитено нещо - казваш ти. - Трябва да се 
върнем до убежището на Стария Планинец. 

- Добре разсъждаваш, Тоби! - въздъхва Барнъби с израз на доста голямо 
облекчение. 

- Какво става, момчета? - провиква се Фин от другия край на пещерата. 

- Връщаме се при убежището на Стария Планинец! - отвръщаш ти. - Хайде, идвай! 

За втори път малкото човече скоква на въжето и изприпква обратно над бездната. 

- Не искам да ви карам повторно да премисляте решението си, момчета, но не 
смятам, че е правилно - бавно произнася той. 

- Та нима имаме някакъв избор? - пита Барнъби. - Едва ли бихме могли да минем по 
този мост. 

- Прекалено сте едри, това е проблемът! - кисело отбелязва Фин. - Не исках да ви го 
кажа преди, но вие и двамата сте неестествено големи. 

- Зависи от гледната точка - казваш през смях, независимо от неуспеха ви до 
момента. - Сега не е моментът да обсъждаме този въпрос. Трябва да се върнем до 
жилището на Стария Планинец, докато все още имаме време. 

Един час по-късно сте пак там, откъдето тръгнахте и втренчено гледате призраците, 
които се носят като вихрушка пред вратата на жилището на Стария Планинец. 

След всички положени усилия единственото, което сте постигнали, е загубата на два 
часа. А настъпи ли утрото, драконите ще започнат атаката си. 

Обърни на 12. 

Сега, когато сте вече в крепостта на драконите, изпитваш смесено странно чувство -- 
на облекчение, защото един етап от приключението е приключен. Но едновременно 
изпитваш и страх, защото знаеш, че сега започва истинското изпитание. 

С изненада установяваш, че не знаеш откъде да започнеш. Преди да дойдеш, си 
представяше, че ще покажеш нокътя на Боспъръс на първия срещнат и ще бъдеш отведен 
при най-главния дракон, но сега съвсем не изглежда толкова просто. Първо на първо, 
мястото е пусто. 

- Къде ли са всички? - пита Барнъби, докато се придвижвате напред по дългия 
коридор. 

- Не зная - отговаряш ти. - Малко е страшничко, не мислиш ли? 


- Нали не смяташ, че са започнали нападението по-рано? 

Не отговаряш. Струва ти се, че забелязваш някакво движение напред и правиш знак 
на Барнъби да мълчи и да те последва зад една от високите колони, които украсяват 
коридора. 

Това, което виждаш, е същество, седнало пред богато украсена с орнаменти двойна 
врата - същество, за което си чувал много легенди, но не си и предполагал, че ще го 
видиш на живо. Това е химера, чудовище с три глави - на лъв, на змия и на коза - върху 
едно тяло! 

- Не бих повярвал, че е такова, ако не виждам със собствените си очи! - ахва 
Барнъби. 

- Шшшт - предупреждаваш. - Слушай какво казват главите! 

-...докато се върне Боспъръс - казва лъвската глава. 

- Нима ще стоят там цяла нощ и ще го чакат? - сприхаво пита козята глава. -- 
Боспъръс и без това прекалено много закъсня. 


Змийската глава междувременно протегнала дългия си врат подслушва на вратата. 

- Струва ми се, че няма да чакат - казва тя, люшвайки се обратно при другите. - 
Мисля, че Клито току-що ги убеди да нападнат веднага. 

- Чули, Барнъби? - прошепваш възбудено. - Трябва да се вмъкнем там. 

- Чакай! Ако се втурнем вътре, те може да ни повярват, но може и да не ни повярват. 
Боспъръс не спомена ли нещо за дракон на име Хилио? Може би първо трябва да се 
опитаме да намерим този дракон. 

„Барнъби може и да има право" - мислиш си ти. Нямаш представа как ще реагират 
на твоя разказ драконите, а това е единственият ти шанс. Ако не ти повярват веднага, 
може да се окаже твърде трудно да ги убедиш, че казваш истината. 

Но, от друга страна, изобщо не знаеш къде се намира Хилио или как да стигнеш до 
него. Какво да правиш? 

1) Ако решиш да направиш опит да влезеш в залата при Съвета на драконите, 
обърни на 22. 

2) Ако решиш да изчакаш, за да откриеш Хилио, обърни на 32. 

- Мисля, че трябва да продължим към Еъри, независимо колко е голямо това 
съкровище. 

Барнъби прави опит да възрази, но ти го срязваш. 

- Нищо не се е променило, Барнъби. Все още ни предстои да предотвратим 
избухването на войната. Иначе ще има ранени, а може би и убити. 

Барнъби не казва нищо, но после неохотно кимва с глава. 

- Е, ако ще продължавате за Еъри, ще ходите без мен, момчета! - заявява Фин. 

- Как така? - изненадано питаш ти. 

- Повече няма да имате нужда от мен. Когато се изправите пред драконите, нито 
късмет, нито вълшебства ще ви спасят. Ще ви помогне справедливостта, а тя е на ваша 
страна. 

- Но ние не можем да продължим без теб, Фин! - протестира Барнъби и ти си 
съгласен с него. 

Трудно ти е да си представиш, че малкото човече няма да е до тед. 

- Глупости! Вие сте храбри момчета и безстрашно ще се изправите пред драконите. 
Моето обещание беше да ви доведа до Еъри. Останалото зависи от вас. 

Решаваш да опиташ с гореща молба, но и това не помага. Малкият елф е 
категоричен. В края на краищата се налага да се сбогуваш и с него, и с Елрик. Нарамвате 
торбичките си и поемате към Еъри сами. 

Скоро се озовавате в просторен коридор, осветен от примигващи по стените факли. 
Поставките на факлите са изсечени във формата на дракони и разбираш, че най-сетне сте 
стигнали в Бъри. 


Обърни на 38. 


40 


Поглеждаш към Фин, който лежи неподвижно на пода. Лицето му е бледо, а устните 
му потръпват от изтощение. Сърцето ти се свива от болка. 

- Ще трябва да изчакаме, докато се съвземе! - казваш на Барнъби. - Не можем да го 
оставим тук сам. Ние сме причината да е в това състояние. 

- Ами нападението на драконите призори? - бързо възразява Барнъби. - Ами селото? 
Нима ще забравим за всичко това? 


- Има нещо в думите на това момче! Точно така! - немощно се обажда Фин. - Не се 
мотайте наоколо. Не се притеснявайте за такива като мен. Вас работа ви чака! 

- И ще я свършим, естествено, но първо трябва да се уверим, че нищо ти няма! - 
заявяваш решително. 

Изваждаш от торбичката на Барнъби палтото, което сте взели за всеки случай, ако ви 
стане хладно, докато търсите драконовите люспи. С него внимателно завиваш Фин. После 
двамата с Барнъби сядате на земята и започвате да чакате. 

Времето бавно минава. С всяка минута сърцето ти бие все по-бързо от безпокойство 
и нерешителност. И Барнъби се чувства така. 

- Трябва да направим нещо, Тоби! Не можем просто да седим тук! Защо да не 
вземем Фин и да го носим, и с него да влезем при Стария Планинец? Не бих казал, че е 
много тежък. 

Фин чува това. 

- Не, момчета, не мога да отида в такова състояние. Аз трябва да съм заплаха за 
него. Наистина! А точно в този момент съм безсилен като котенце. Кой знае какви 
дяволски номера ще измисли, с които да ме измъчва. Не, по-скоро ще умра тук, пред 
вратата му, отколкото да застана пред Стария Планинец като инвалид! 

- Какво друго бихме могли да направим? - питаш ти, като се приближаваш и 
приклякаш до малкия елф. - Бихме опитали да стигнем до Еъри пеш и да те носим на 
гръб, само че нямаме достатъчно време. 

- Ще се наложи да го изоставим, Тоби! Това е единствената възможност! - заявява 
Барнъби. - Зная, че е трудно. И аз се привързах към този дребосък, но не можем да 
останем тук. Трябва да мислим за живота на всички в селото! 

- Не! - отговаряш остро. - По-скоро ще го нося, дори и ако така рискувам да не 
стигна навреме. Аз няма да го изоставя, Барнъди. 

- Има и друг изход, момчета - обажда се Фин с отпаднал глас. - Зная една магия, 
която ще ви отнесе в Бъри, само че е трудничка. Точно така! Ще е нужна цялата ми сила. 

- А ще свърши ли работа? - пита Барнъби. 

- Мисля, че да! 

- Ами ти, Фин? - питаш разтревожен. - За теб опасно ли е? 

- Е, ще се справя, така де! Нали знаете, че ние, елфите, сме безсмъртни. Разбира се, 
няма вече да бъда елф, а заек или катеричка, а може би, ако имам късмет, и елен с рога 
колкото три клона на главата. 

- Но това означава да умреш! - извикваш ти. - Не, не мога да допусна такова нещо! 

Но, Тоби, погледни го! - казва Барнъби. - Той изобщо не се съвзема, а угрото не е 
много далеч! Ако не стигнем скоро при драконите, цялото село ще бъде унищожено! Аи 
самият Фин е готов да направи магията. 

- Ахь - едва чуго произнася Фин. - Щом елфът започне битка, той я довежда 
докрай! Точно така! Обещах да ви помогна да стигнете до Еъри и ще го направя, дори и да 
изгубя изцяло силите си! 

Как ще постъпиш? Ще позволиш ли на Фин да се пожертва, за да ви помогне да 
стигнете навреме до Еъри или ще го изнесеш далеч от жилището на Стария Планинец и 
ще се опиташ да намериш друг начин да стигнеш до Бъри? 

1) Ако решиш да оставиш Фин да направи магията си, отвори на 28. 

2) Ако решиш да изнесеш Фин и да търсиш друг път към Еъри, отвори на 19. 

- Добре! - съгласяваш се. - Ще останем, но трябва да измислим начин да съобщим 
на Съвета, че Хилио е тук долу. 
Нервно крачиш из стаята. 


- Колко дракона знаят, че си тук? - питаш Хилио. 

- Нито един. Отведоха ме от стаята ми посред нощ. Клито не искаше да бъда на 
събранието, защото знаеше, че никога няма да гласувам за нападение. 

Спираш под отвора на вентилационната шахта. 

- Щом ние ги чуваме, дали и те могат да ни чуят? 

- Нямам представа - свива рамене Хилио. - Тази стая не се използва много често. 
Драконите не хвърлят в тъмница себеподобните си всеки ден. 

- Ами ако вдигнем страшна врява? 

- Нищо не разбирам! - казва Барнъби. 

- Ако вдигнем ужасен шум тук под вентилационната шахта, те ще прекъснат 
събранието, за да видят какво става, нали така? 

- Е,и какво от това? - пита Барнъби. - Клито набързо ще съчини някаква историйка, 
а после ще изпрати стражата да ни запуши устата. 

- Но си струва да опитаме, нали? Няма какво да губим? 

Най-накрая ги убеждаваш, че планът ти може и да успее. Тримата започвате да 
вдигате шум, колкото можете по-силно. Пищите, крещите и виете с пълни гърди. Врявата 
в каменната тъмница е оглушителна. 

Все още продължавате да врещите, когато вратата се отваря със замах и Клито влиза 
с горда стъпка. 

- Какво означава всичко това? - прогърмява той. - Какво смятате да постигнете по 
този начин? Стража! 

Влизат две химери. В ръцете си държат три запушалки. 

- Страх те е, че ще им кажем истината! - извикваш ти, когато едната от химерите те 
сграбчва. - Че си убиец и започваш тази война, за да постигнеш своите собствени цели? - 
крещиш, обърнат към вентилационната шахта. 

- Да им кажем ли как уби Боспъръс? - пита Барнъби, разбрал какво целиш. 

- Да не си въобразявате, че ще ме злепоставите! - с невъзмугима усмивка казва 
Клито. - Вече съобщих на Съвета за шпионите на хората, изпратени да ни спрат. 

- А за мен каза ли им? - пита Хилио, като пристъпва напред. 

Стражата се втурва след него, но той се отдръпва и опашката му гневно изплющява 
по каменния под. 

- Нима така ще започне твоето управление, Клито? - настоятелно продължава 
Хилио. - С убийство и измама? 

- Аз ще бъда най-могъщият владетел, който драконите някога са имали! - извиква 
Клито. 

- Ще умреш опозорен, а гробът ти ще бъде оплюван и презиран. Ще бъдеш 
забравен! 

- Не! - гневно изкрещява Клито, изблъсква стражата настрани и се хвърля върху 
Хилио. 

В този момент в стаята влиза друг дракон и вижда какво става. Изумен, той спира до 
вратата, ококорил очи. Зад него се появява друг, после още един. Сякаш целият Съвет е 
дошъл да види какво става. 

Клито е успял да надвие противника си. Хилио е притиснат на пода, а дългият му 
врат е под единия от яките задни крака на Клито. Бъдещият вожд е готов да нанесе 
смъртоносния удар, но изведнъж разбира, че го наблюдават. 

Стаята е пълна с дракони и други напират навътре. Клито се обръща към тях и прави 
опит да се усмихне. 

- По-добре пусни Хилио, братко! - произнася един огромен дракон от предната 
редица. 

Клито отстъпва и оставя Хилио да се изправи. 

- Последвайте ме и двамата! - заповядва огромният дракон. - Ще обсъдим всичко 
горе! Доведете и хората-затворници! 


През следващия час обяснявате пред Съвета всичко, което знаете за Боспъръс, 
смъртта му и споразумението с крал Олаф. Когато свършвате, ви казват да излезете. 

Едва по-късно, при сбогуването с Хилио, научавате, че Клито е бил прогонен от 
планината Драконовата глава и до края на дните си ще се скита сам из пустите земи на 
север оттук. 

- Там няма да застрашава никого - казва Хилио. - А вие носете поздрави от нас на 
хората от селото! Кажете им повече до не се страхуват - драконите вече няма да нападат! 

- А ти предай на Съвета, че ще започнем веднага да се преместваме от земята, 
където гнездите! - обещаваш ти. 

- Вие, момчета, можете да се гордеете с това, което направихте! Вашата храброст и 
решителност завинаги ще останат живи в легендите за драконите. 

- И ние научихме много неща от вас, Хилио! - казва Барнъди. - И ние никога няма 
да ви забравим. 

Сбогувате се и поемате по дългия обратен път надолу през планините към дома 
съвсем сигурни, че дълги години селото ви ще живее в мир. 

- Не спорете, моля ви! Няма време! - умоляваш ти. - Да послушаме инстинкта на 
Фин и да тръгнем надясно. 

- Както кажеш - свива рамене старото джудже. - В края на краищата твоето село 
има нужда от помощ. 

- Той го прие доста добре, нали? - прошепва ти Фин с лукава усмивка. - Хайде, 
стъпвайте насам! - нарежда той и изприпква начело пред Елрик. 

Четиримата сте вървели само няколко минуги, когато над главите ви се разнася 
ужасяващ тътен като гръмотевица. От всички страни върху вас завалява дъжд от камъни. 
Старите греди, подпиращи тавана, поддават и за миг ти се струва, че цялата планина се 
срутва отгоре ви. 

Притискаш се плътно до приятелите си, опитвайки да се защитиш от срутването. То 
спира също така внезапно, както започна. 

Фин бързо запалва наново факлите чрез някаква своя магия, докато вие с Барнъби 
размахвате ръце във въздуха, опитвайки се да се изтупате от прахоляка. 

- Страхотни инстинкти имаш, елфе! - мърмори Елрик, кашляйки. 

- Не пропускаш възможността да ми кажеш, че си ме предупредил, нали така? - 
язвително отговаря Фин. 

- Престанете да се заяждате! - сопваш им се ти. - Да сме благодарни, че никой не е 
ранен! 

- Хей, я погледнете! - възкликва Барнъби, сочейки надолу в тунела, натам, накъдето 
се бяхте запътили. 

Срутването е съборило част от стената на галерията и се вижда друг проход, в който 
проблясва особена светлина. 

- Аха! - извиква Фин, скоква на купчината срутени камъни и наднича през отвора. - 
Какво ще кажете за това, момчета? Може би инстинктите ми не са чак толкова шантави, а? 

- Почакай! - предупреждава Елрик. - Под земята има същества, за които вие, 
живеещите отгоре на повърхността, не знаете нищо. Някои от тях примамват жертвите си 
с подобна светлина. 

- Ама че бръщолевене! - ахва Фин. - Та това е пътят за Еъри, залагам си главата! 


- Аз пък не съм толкова сигурен! - отсича джуджето и още повече сбръчква и без 
това набръчканото си чело. - Мисля, че е по-добре да се върнем там, откъдето тръгнахме и 
да минем по прохода вляво, както ви предложих. Нямам доверие на такава светлина. 

Започва се нов спор. Разбираш, че ще трябва ти да го разрешиш. Дали да се върнете 
и да влезете в левия тунел, по който Елрик настояваше да тръгнете? Дали пък още веднъж 
да се довериш на Фин и да се прехвърлите в прохода със странната светлина? 

1) Ако искаш да се върнеш и да тръгнеш по левия тунел, обърни на 5. 

2) Ако решиш да продължиш към светлината, обърни на 8. 

- Чудно ми е как се осмеляваш да ни заведеш пред Съвета, Клито! - казваш ти. 

- Подценяваш влиянието ми върху тях - отговаря драконът с лукава змийска 
усмивка. 

После извиква стражата и заповядва да вържат ръцете ви, да запушат устите ви. След 
това просъсква: 

- Оттук! -и ви побутва с дългата си муцуна към вратата на съвещателната зала. 

Тя почти прилича на арена с подиум. Но вместо седалки, в стените са забити греди. 
На всяка седи по един дракон. Пред подиума, зад каменна преграда, гори ритуален огън. 

„Може да не е чак толкова лесно, както си го представя Клито" - размишляваш ти. 

Когато стражата ти запушваше устата, успя да оставиш малко пространство и 
запушалката леко се е разхлабила. 

- Внимание, моля! - извиква Клито, като ви избутва на подиума. - Тези шпиони бяха 
открити отвън, до вратата на съвещателната зала. Очевидно са ни подслушвали. 

Възмутени възгласи изпълват стаята. Клито прави знак за тишина. 

- Това доказва, че не можем да имаме доверие на хората. Трябва да бъдат 
унищожени! 

В залата отекват гневни викове. Поглеждаш към Барнъби, за да видиш как приема 
всичко това. С ококорени очи той се взира в множеството разгневени дракони, които 
заплашително размахват юмруци срещу вас. Изглежда ужасно изплашен. 

„И има за какво!" - мислиш си ти. 

Забелязваш също, че не всички дракони са войнствено настроени. Някои седят на 
гредите и смутено наблюдават. 

„Ге сигурно са за мир!" - минава ти през ум. Към тях трябва да се обърнеш! 

Решаваш, че е време да се освободиш от запушалката. Клито е прекалено зает, за да 
забележи, че се опитваш да я избуташ с език. След няколко минуги успяваш да я махнеш. 

- Членове на Драконския Съвет! - извикваш ти. - Не се оставяйте да бъдете 
подведени! Ние, хората, искаме мир! Всъщност между Боспъръс и нашия крал е било 
постигнато споразумение. Вчера Боспъръс беше на път за тук, за да ви съобщи това. Но 
беше убит от Клито! 

Драконите онемяват. Виковете са секнали и всички са втренчили погледи в теб. 
Клито присвива очи, пълни с омраза. Той се насочва към теб по подиума, когато един глас 
извиква: 

- Нека човекът да говори! 

- С очите си видях как Клито извърши това - продължаваш ти. - Видях го също и 
как открадна някакъв пръстен от Боспъръс. 

В същия миг аленият дракон прикрива пръстите на предните си крака. 

- Това е лъжа! - вика той. 

- Имам и друго доказателство! То е в торбата на гърда ми! - провикваш се ти. 

Клито изглежда изплашен, когато друг дракон, седящ отпред близо до подиума, 
скача долу и отвързва ръцете ти. Изваждаш нокътя на Боспъръс. 


Щом го виждат, драконите простенват силно, почти в един глас. 

- Лъжа! - крещи Клито и подскача на първия ред. - Хората убиха Боспъръс с един от 
катапултите си! Убиха го и му отсякоха предния крак! 

Сред драконите настъпва суматоха. Не знаят на кого да вярват. От всички места из 
залата се чуват високи объркани викове. В настъпилата бъркотия измъкваш ръцете си от 
каишките и развързваш Барнъди. 

Настроението на тълпата като че ли се обръща против вас. Поддръжниците на Клито 
като че ли са повече от другите. Вестта за смъртта на Боспъръс е накарала и някои от 
неутралните да се присъединят към тях. Викове като „Смърт за убийците!" и „Незабавно 
да нападаме!" започват да ечат от всички страни. 

Спомняш си последните думи на Боспъръс: „Ако нищо друго не успее, изгорете 
нокътя!" 

Бързо хвърляш нокътя в огъня. 

Избухва облак дим, който се издига нагоре и започва да приема очертанията на 
някаква фигура. Не вярваш на очите си! Това е Боспъръс! Също като жив, но без нокът на 
предния си крак. 

Драконите се смълчават, докато фигурата се издига все по-нагоре и по-нагоре в 
съвещателната зала. Клито гледа ужасен. 

Когато фигурата на Боспъръс достига тавана, тя започва да се разпада, но нокътя 
остава. Най-накрая образът на Боспъръс се изгубва сред дима, а нокътят пада пред краката 
на аления дракон. 

Целият Съвет ахва в един глас. Започва неловко раздвижване. Обвинението е 
неоспоримо. Боспъръс се беше завърнал от царството на мъртвите, за да посочи убиеца 
си! 

- Не! - изкрещява Клито и скача на подиума. 

Преди някой да успее да го спре, той се вдига във въздуха. С един замах на силните 
си криле прелита половината път към отвора в тавана на залата. 

Внезапно в гърдите на Клито се забива копие. Барнъби! Той е грабнал оръжието от 
ръцете на стражата наблизо и го е запратил със смъртоносна точност. Клито тежко се 
стоварва в ритуалния огън и само след броени минути пламъците го поглъщат. 

Драконите са смаяни и се опитват да проумеят всичко, което се случи пред очите им. 
Няколко минуги не могат да реагират. Най-накрая един от тях скача на подиума и се 
приближава към вас. 

- Простете ни! - произнася искрено той. - Нека живеем в мир! - и ви протяга 
десница. 

Ти я поемаш, все още вцепенен от всичко, което се случи и с въздишка повтаряш: 

- Нека живеем в мир! 

НОКТИТЕ НА ДРАКОНА 

иКой не знае защо страховитиштие драКони 

